Σκέψεις για τον προσυνεδριακό διάλογο - Νέα Σπορά\nΣκέψεις για τον προσυνεδριακό διάλογο\nΟ προσυνεδριακός διάλογος ολοκληρώθηκε, σύμφωνα και με την ανακοίνωση της Επιτροπής Διαλόγου, που δημοσιεύτηκε στον Κυριακάτικο Ριζοσπάστη. Η πρώτη παρατήρηση που έχει να κάνει κανείς είναι ότι η συμμετοχή στον προσυνεδριακό διάλογο ήταν μικρή, η μισή, σχεδόν, από τον προηγούμενο προσυνεδριακό διάλογο για το 19ο Συνέδριο του Κόμματος.\nΤο γεγονός αυτό δεν είναι χωρίς πολιτική σημασία, γιατί αντανακλά στο ενδιαφέρον του κόσμου του Κόμματος και κυρίως στα μέλη του και στα στελέχη του. Είναι χαρακτηριστικό ότι από τα μέλη της Κεντρικής Επιτροπής δεν υπήρξε συμμετοχή εκτός από μία και μοναδική παρέμβαση. Και αυτό το γεγονός, επίσης, λέει πολλά πράγματα.\nΦαίνεται ότι το Κομματικό δυναμικό νιώθει μια κούραση γύρω από τη συμμετοχή του στις Κομματικές διαδικασίες. Και αυτό το γεγονός δε μας ικανοποιεί καθόλου, όχι γιατί δε συμμερίζεται τις δικές μας απόψεις αλλά για το ίδιο το Κόμμα.\nΠρέπει να πούμε ακόμη ότι και οι ίδιες οι «Θέσεις» δεν προσφέρονταν για σχολιασμό έτσι όπως είχαν γραφεί. Παραπέρα μπορούμε να πούμε ότι τα μέλη του Κόμματος, οι φίλοι του και οι οπαδοί του θεώρησαν δεδομένες και αναλλοίωτες τις θέσεις του Κόμματος και επομένως περιττό στο να εκφράσουν τη γνώμη τους. Από την πλευρά μας δε θεωρούμε θετική αυτήν την εξέλιξη.\nΑν θα έπρεπε να συμβεί κάτι αυτό θα ήταν η συνεισφορά των μελών και στελεχών του Κόμματος στην εμβάθυνση της στρατηγικής του. Πολύ περισσότερο που η εκτίμηση που υπάρχει και εκφράζεται και στις θέσεις είναι ότι η στρατηγική του Κόμματος έχει γίνει πιο κατανοητή.\nΑπό αυτήν την άποψη θα περίμενε κανείς μεγαλύτερη συμμετοχή στον προσυνεδριακό διάλογο ειδικά τώρα που το ζητούμενο ήταν η ανασυγκρότηση του Εργατικού Κινήματος και η από κάθε άποψη ενίσχυση του Κόμματος ώστε να είναι σε θέση να παίξει τον ιστορικό του ρόλο.\nΗ κατάθεση της πείρας και ιδιαίτερα της γνώσης των μελών και στελεχών του Κόμματος τώρα, περισσότερο από ποτέ, ήταν απαραίτητη, γεγονός που δε συνέβη.\nΤι θα μπορούσε να σημαίνει αυτό; Κατά τη γνώμη μας το φαινόμενο της μικρής συμμετοχής στον προσυνεδριακό διάλογο αναδεικνύει και το δείκτη της επαφής των μελών και στελεχών του Κόμματος με τις λαϊκές μάζες με το ίδιο το μαζικό κίνημα. Αντανακλά την ίδια τη λειτουργία του Κόμματος και τους δεσμούς του με το μαζικό κίνημα. Τη δυνατότητά του να αναπτύξει τη δράση των λαϊκών μαζών, ιδιαίτερα της εργατικής τάξης. Την άντληση πείρας από τα ίδια τα μέλη και στελέχη του Κόμματος.\nΚαι αυτό είναι ένα εξόχως πολιτικό θέμα, που θα πρέπει να προβληματίσει την ηγεσία του Κόμματος, γιατί δεν είναι δυνατό να μη είδε ότι τα μέλη και τα στελέχη του Κόμματος δεν ανταποκρίθηκαν στην παραπέρα εμβάθυνση της στρατηγικής του Κόμματος.\nΤο ερώτημα είναι: φταίνε τα μέλη και τα στελέχη του Κόμματος; Πιθανώς ένα μέρος της ευθύνης να βαραίνει και αυτά. Το κύριο μέρος της ευθύνης το φέρει η ηγεσία του Κόμματος, γιατί όταν οι «Θέσεις» δε βαθαίνουν στη στρατηγική του Κόμματος, τότε δεν προκαλούν τη συμμετοχή στον προσυνεδριακό διάλογο, δε δίνουν και τη δυνατότητα για τη διεξαγωγή ενός μεστού και χρήσιμου διαλόγου, που θα εμπλουτίζει τις επεξεργασίες του Κόμματος. Ίσως πάλι αυτή η συμμετοχή να είναι και ένας δείκτης πραγματικής απορριπτικής στάσης απέναντι στις επεξεργασίες του Κόμματος, που δεν επιθυμεί να εκφραστεί και βρίσκεται σε αναμονή.\nΚαι το λέμε αυτό, γιατί εάν σταθούμε και στο περιεχόμενο του προσυνεδριακού διαλόγου τότε τα πράγματα γίνονται χειρότερα. Από την πλευρά μας δε συναντήσαμε κάποιον φίλο ή οπαδό του Κόμματος που να εκφράστηκε με ικανοποίηση για τις «Θέσεις» του Κόμματος. Ούτε για τον προσυνεδριακό διάλογο. Όλοι έκαναν την παρατήρηση ότι ο προσυνεδριακός διάλογος ήταν ιδιαίτερα φτωχός και νομίζουμε ότι εκφράζουμε το κοινό αίσθημα, την κοινή εκτίμηση.\nΜένουμε στο γεγονός αυτό, γιατί η συμμετοχή στον προσυνεδριακό διάλογο ήταν από αυτό που θα λέγαμε μεσαίο στελεχικό δυναμικό στη μεγάλη του πλειοψηφία. Και αυτός ο φτωχός προσυνεδριακός διάλογος εκφράζει και το ιδεολογικοπολιτικό επίπεδο των στελεχών του Κόμματος, την ικανότητά τους να χειρίζονται και να ερμηνεύουν πολιτικά γεγονότα, να καθοδηγούν, μια και φανταζόμαστε ότι αυτά τα στελέχη θα ανήκουν κυρίως στα όργανα των Τομεακών Οργανώσεων. Όργανα που παίζουν καίριο οργανωτικό, καθοδηγητικό και πολιτικό ρόλο στη δουλειά του Κόμματος στην εργατική τάξη και τους εργαζόμενους, στην ανάπτυξη της δράσης του.\nΠαραπέρα ήταν ιδιαίτερα εμφανές ότι η αναφορά παρεμβάσεων με επίκεντρο την εργατική τάξη ήταν ελλιπής, αλλά και η αναφορά κατά θεματικές ενότητες, που να καλύπτουν το φάσμα των κοινωνικών προβλημάτων που αντιμετωπίζουν οι εργαζόμενοι και εδώ υπήρχε υστέρηση. Και στεκόμαστε σ’ αυτά τα ζητήματα ανεξάρτητα από το εάν συμφωνούσαμε ή όχι με τις θέσεις που αναπτύσσονταν στις παρεμβάσεις.\nΔε μπορεί κανείς να μη σταθεί σε δύο βασικά χαρακτηριστικά του προσυνεδριακού διαλόγου. Το ένα ήταν ότι οι παρεμβάσεις αναδείκνυαν έναν πρακτικισμό. «Δουλέψαμε μ’ αυτόν τον τρόπο, συναντήσαμε τα εξής προβλήματα, βρήκαμε ή δεν βρήκαμε ανταπόκριση». Όταν, όμως, χρειαζόταν να εμβαθύνουν στο επίπεδο της πολιτικής εκεί δεν υπήρχε η ανάλογη προσπάθεια. Η θέση του Κόμματος εθεωρείτο δεδομένη, σωστή, και επομένως η απόρριψή της ήταν ζήτημα έντασης της δουλειάς των μελών του Κόμματος.\nΤο δεύτερο βασικό χαρακτηριστικό ήταν η σχηματικότητα των παρεμβάσεων, που ουσιαστικά ήταν λίγο – πολύ επανάληψη των «Θέσεων», αλλά αναδείκνυαν και μια σχηματικότητα και στον τρόπο σκέψης, πράγμα που σημαίνει ότι τα μέλη και τα στελέχη του κόμματος αντιμετωπίζουν τις επεξεργασίες του σαν «κουτάκια». Ιδιαίτερα αποκαλυπτική στην κατεύθυνση αυτή ήταν ορισμένες παρεμβάσεις που πήραν τη μορφή ερώτησης – απάντησης, «ναι» ή «όχι».\nΩς «Νέα Σπορά» πιστεύουμε ότι αυτό το γεγονός δεν είναι τυχαίο. Οι επεξεργασίες του Κόμματος δεν δίνουν τη δυνατότητα για την καλλιέργεια της αναζήτησης και της έρευνας, της εμβάθυνσης. Και αδιάψευστος μάρτυρας ήταν οι ίδιες οι «Θέσεις», που διακρίνονταν από μία περιγραφικότητα, που θα μπορούσε κανείς να την έχει υπόψη του και χωρίς να υπάρχουν οι «Θέσεις» (δε σχολιάζουμε τις επαναλήψεις, την προχειρότητα στη σύνταξη – σε φράσεις έλλειπαν τα υποκείμενα ή τα αντικείμενα, θα έπρεπε κανείς να τα υποθέσει, κ.α.). Η περιγραφικότητα αντικατέστησε την ανάλυση, τη συγκεκριμένη ανάλυση, και στέρησε τον αναγνώστη από το συμπέρασμα.\nΑυτό, όμως, έχει ως συνέπεια στο πολιτικό επίπεδο να μην εξοπλίζονται τα μέλη και στελέχη του Κόμματος, να μην ψάχνουν, να μη μπορούν στην πράξη να διακρίνουν που οι επεξεργασίες του Κόμματος μπορεί να είναι λάθος. Αντί να θεωρήσουν την πράξη ως κριτήριο της αλήθειας, της θεωρίας, της επεξεργασίας του Κόμματος θεωρούν την πράξη ως «λαθεμένο» κριτήριο της «σωστής» επεξεργασίας. Πλήρης αντιστροφή.\nΘα σημειώσουμε ακόμη ότι σε ορισμένες παρεμβάσεις «πέρασαν» και εντελώς αντιμαρξιστικές – αντιλενινιστικές θέσεις. Είναι χαρακτηριστικό το πως αντιμετωπίστηκε π.χ. η σχέση μορφής – περιεχομένου, όπως επίσης είναι χαρακτηριστική η έλλειψη γνώσης των κριτηρίων με βάση τα οποία κατανοούμε ότι ένας κοινωνικοοικονομικός σχηματισμός είναι αυτός και δεν είναι κάποιος άλλος.\nΚλείνουμε αυτές μας τις σκέψεις με μια παρατήρηση που προκαλεί ιδιαίτερη λύπη, γιατί αποτελεί ποιοτικό άλμα στην αντιμετώπιση των διαφορετικών απόψεων. Ίσως μερικοί να νομίζουν ότι είμαστε παντελώς «αδιάβαστοι» και να μην καταλαβαίνουμε ότι η εμφάνιση άρθρου στην ΚΟΜΕΠ μέλους της Ιδεολογικής Επιτροπής, που με το τέλειωμα του προσυνεδριακού διαλόγου απαντούσε «στα ναυάγια της ταξικής πάλης», όπου συμπεριελάμβανε και τη «Νέα Σπορά», δεν αναφερόταν σε μας (μιλάμε για δικό μας λογαριασμό χωρίς αναφορά σε άλλους).\nΔυστυχώς για το συγγραφέα έχει διαπράξει μία απάτη. Το άρθρο αναφερόταν όχι στη «Νέα Σπορά» αλλά σε όσα μέλη του Κόμματος διαφωνούν με τις επεξεργασίες του Κόμματος, διαφορετικά, παρά το γεγονός ότι είμαστε ασήμαντοι, και μας το αναγνωρίζει, δε θα επινοούσε (και οι καθοδηγητές του) αυτόν τον τρόπο να επιτεθεί σε μας για να απαντήσει όχι σε μας, δε θα χαράμιζε τόσες σελίδες της ΚΟΜΕΠ για την ασημαντότητά μας. Τον ευχαριστούμε πάντως που ασχολείται με τους ασήμαντους σαν και μας και με τόσες πολλές – πολλές σελίδες. Μας δίνει θάρρος.\nΔυστυχώς (δεύτερη φορά) έχει διαπράξει και μια ανηθικότητα. Είναι υβριστής, γιατί, παρά την απάτη που διαπράττει, να μας χρησιμοποιεί, την ώρα που η συνέχεια στην ΚΟΜΕΠ καλύπτει κείμενα του προσυνεδριακού διαλόγου, επιδίδεται σε χαρακτηρισμούς, υβρίζει, ενώ θα μπορούσε στα ίσα να ασχοληθεί μαζί μας και με τις θέσεις μας σε άλλο τεύχος της ΚΟΜΕΠ. Δε θα του λέγαμε τίποτα. Θα διατηρούσαμε το δικαίωμα της απάντησης, όπως το διατηρούμε και τώρα. Και το χειρότερο δεν είναι αυτό. Με τις θέσεις που έχουμε αναπτύξει ως «Νέα Σπορά», για τον ιμπεριαλισμό, για την εξάρτηση, για τη Λαοκρατική Δημοκρατία, για το κράτος που μπορεί να μην είναι αστικό αλλά ούτε και δικτατορία του προλεταριάτου αλλά τύπου Κομμούνας (αυτή είναι Λενινιστική θέση αλλά ο ίδιος το αγνοεί), και πολλά άλλα ζητήματα, στελέχη και μέλη του Κόμματος έχουν δώσει και τη ζωή τους. Και εάν υποθέσουμε ότι εμείς είμαστε ναυάγια της ταξικής πάλης εκείνα δεν ήταν. Ελπίζουμε και ο ίδιος και οι καθοδηγητές του να κατάλαβαν γιατί υβρίζουν και ποιους υβρίζουν.\nΔυστυχώς (τρίτη φορά) με το γραφτό του αποδεικνύει ότι είναι παραχαράκτης και πλαστογράφος, γιατί ενώ αναπτύσσει τις θέσεις της Ιδεολογικής Επιτροπής και γενικότερα της ηγεσίας επιχειρεί να τις φορτώσει στον Μαρξ, Ένγκελς και Λένιν.\nΕυτυχώς, όμως, είναι και ωφέλιμος, γιατί όποιος διαβάσει το άρθρο του και έχει υπόψη του τα αντίστοιχα κείμενα των Μαρξ, Ένγκελς και Λένιν, τότε αντιλαμβάνεται το εύρος του αναθεωρητισμού και το βάθος του αγνωστικισμού, όχι μόνο του ίδιου αλλά και των καθοδηγητών του.


Μαγνήσιο και Κάλιο ΚΑΤΑ της υπέρτασης\nΠρώτη καταχώρηση: Πέμπτη, 3 Δεκεμβρίου 2015, 21:00\nΚάθε φορά που αισθάνεστε ένταση σε όλο το σώμα, έχετε δυσκολία στην αναπνοή ή σας κυριεύει πανικός και άγχος, η αρτηριακή σας πίεση είναι πιθανό να βρίσκεται στα ύψη... Αυτό είναι πολύ επίφοβο για την καρδιά και μπορεί να συμβάλει στον κίνδυνο εγκεφαλικού επεισοδίου και στεφανιαίας νόσου. Ένας από τους ισχυρότερους παράγοντες που επηρεάζουν τα επίπεδα της αρτηριακής πίεσης είναι η διατροφή. Το μαγνήσιο και το κάλιο είναι δύο μεταλλικά στοιχεία που παίζουν σημαντικό ρόλο στη ρύθμιση της αρτηριακής πίεσης .\nΤο μαγνήσιο είναι υπεύθυνο για πάνω από 300 διαφορετικές λειτουργίες στο σώμα. Συμβάλει στη διαδικασία και ρύθμιση της πέψης, του σακχάρου του αίματος, του ύπνου, ενισχύει την ενέργειά, ανακουφίζει από την κατάθλιψη, και πολλά άλλα. Οι γιατροί συνταγογραφούν μαγνήσιο για την υψηλή πίεση του αίματος από το 1930. Οι ημερήσιες συστάσεις είναι 400-420 mg για ενήλικες ηλικίας 18 ετών και άνω. Το μαγνήσιο βρίσκεται σε αφθονία στη βρώμη και άλλα δημητριακά ολικής αλέσεως, σπόρους, φασόλια, ξηρούς καρπούς, όσπρια, μπανάνες, γλυκοπατάτες, αβοκάντο, και βέβαια στο κακάο, το οποίο είναι μία από τις καλύτερες πηγές.\nΤο κάλιο συνδράμει επίσης σε μια σειρά από σημαντικές λειτουργίες στο σώμα, όπως το να ρυθμίζει την γενική ισορροπία των υγρών, δεδομένου ότι εξουδετερώνει τις επιδράσεις του νατρίου στο σώμα. Το κάλιο βοηθά στη μείωση της αρτηριακής πίεσης, όχι μόνο επειδή «μάχεται» το νάτριο, αλλά και επειδή χαλαρώνει τα αιμοφόρα αγγεία και βελτιώνει τη συνολική ροή του οξυγόνου. Συμβάλει επίσης στην ανακούφιση από τους πόνους των αρθρώσεων. Οι γυναίκες χρειάζονται τουλάχιστον 2.700 mg ανά ημέρα και οι άνδρες χρειάζονται τουλάχιστον 3.700 mg ανά ημέρα. Μια διατροφή πλούσια σε φρούτα (αποξηραμένα φρούτα, αλλά και αβοκάντο, πεπόνια, μούρα, μπανάνες), λαχανικά (κυρίως σέλινο, σπαράγγια), δημητριακά ολικής αλέσεως (κυρίως βρώμη) και σε όσπρια, εύκολα θα σας βοηθήσει να πάρετε αρκετό κάλιο μέσω της διατροφής σας.\nΆλλα σημαντικά θρεπτικά συστατικά που ωφελούν στη ρύθμιση της πίεσης είναι το ασβέστιο και η βιταμίνη Β6. Τα γαλακτοκομικά και τα φυτικά τρόφιμα είναι πλούσια σε αυτά τα θρεπτικά συστατικά. Αν ακολουθείτε μια διατροφή βασισμένη σε φυτικές τροφές, ελέγχετε την πρόσληψη του νατρίου , μειώσετε την κατανάλωση πρόχειρου φαγητού τότε η αρτηριακή πίεση , το σάκχαρο του αίματος , το βάρος , και γενικότερα η υγεία σας θα βελτιωθεί σημαντικά.\nΤελευταία ενημέρωση: Πέμπτη, 3 Δεκεμβρίου 2015, 21:00


DUROVIT - Vitex.gr\nΤο Durovit είναι διαφανές ακρυλικό υπόστρωμα διαλύτου, που αδιαβροχοποιεί και επιτρέπει στις επιφάνειες να «αναπνέουν». Παρουσιάζει ισχυρή πρόσφυση και διεισδύει σε πορώδεις επιφάνειες, όπως σοβάς, εμφανές μπετόν, τούβλα, γυψοσανίδες, κ.λ.π., καθώς επίσης και σε επιφάνειες βαμμένες με ασβέστη ή κόλλα. Εμφανίζει μεγάλη αντοχή στην υγρασία και είναι ιδανικό για επιφάνειες που πρόκειται να βαφούν με υδατοδιαλυτά χρώματα (πλαστικά, ακρυλικά, μονωτικά, relief, κ.λ.π.).\n• Άψογη πρόσφυση\n• Σταθεροποιεί υδροχρωματισμένες επιφάνειες\n• Ιδανικό για τελική βαφή με ακρυλικά & πλαστικά χρώματα\nΧρόνος επιφανειακού στεγνώματος 60min\nΠοσοστό αραίωσης με διαλύτη 100%\nΟι επιφάνειες πρέπει να είναι καθαρές, στεγνές και λείες, χωρίς σκόνη, υπόλοιπα μούχλας ή τυχόν σαθρά υλικά.\nΤο προϊόν αναδεύεται καλά πριν τη χρήση. Εφαρμόζεται σε μία στρώση με ρολό, πινέλο ή πιστόλι airless. Για εφαρμογή σε τοίχους, αραιώνεται έως 100% με Διαλυτικό Πινέλου Τ 300 και για ταράτσες έως 30%. Δεν πρέπει να εφαρμόζεται σε θερμοκρασίες μικρότερες από 5οC, μεγαλύτερες από 35οC και/ή σχετική υγρασία πάνω από 80%.\nΤο προϊόν είναι στεγνό στην αφή σε 1 ώρα και επαναβάφεται μετά από 4-6 ώρες με πλαστικά ή ακρυλικά χρώματα Vitex. Οι χρόνοι αυτοί διαφοροποιούνται ανάλογα με τις καιρικές συνθήκες (σχετική υγρασία και θερμοκρασία).\nΕξαιρετικό στεγανωτικό χρώμα ακρυλικής βάσεως, μεγάλης ελαστικότητας για τη στεγανοποίηση ταρατσών. Με σύνθεση υψηλών προδιαγραφών αντέχει στις ακραίες καιρικές συνθήκες παραμένοντας “ελαστικό” στο πέ...


«Θα φτύσουμε αίμα για να πάρουμε την πρόκριση!»\nαπό green Την / Το Παρ 22 Αυγ 2008, 10:47\nΣτο τελευταίο τεστ του Ολυμπιακού, πριν απ’ τη ρεβάνς με την Ανόρθωση, ο Φερνάντο Μπελούτσι έδειξε το πραγματικό του πρόσωπο. Πήρε πολλές πρωτοβουλίες, μοίρασε δύο ασίστ, σκόραρε μία φορά και φώναξε «παρών» για το ματς της χρονιάς! Ο Αργεντινός φαίνεται να ταιριάζει στη θέση πίσω απ’ τον Ντάρκο Κοβάσεβιτς και ο ίδιος το παραδέχεται. Μιλώντας στους δικούς του ανθρώπους, τις τελευταίες ημέρες, δεν έκρυψε το γεγονός ότι πλέον νοιώθει καλά και πανέτοιμος να προσφέρει όσα δεν μπόρεσε, για πολλούς λόγους, στο δεύτερο μισό της περσινής σεζόν. «Δεν το κρύβω ότι στην αρχή ήμουν κάπως ανήσυχος για το γεγονός ότι στα ματς έμπαινα ως αλλαγή. Είχα και τον τραυματισμό που δεν μου επέτρεψε να βγάλω όλη την προετοιμασία. Περίμενα την ευκαιρία ν’ αποδείξω στον κ. Βαλβέρδε ότι μπορεί να βασίζεται σε μένα και όταν μου έδειξε ότι με υπολογίζει για την ενδεκάδα δεν μπορούσα να κάνω τίποτε άλλο από το να του δείξω τι αξίζω. Είμαι αποφασισμένος να κάνω τα πάντα στον επαναληπτικό με την Ανόρθωση. Θα δώσω όλες μου τις δυνάμεις για να πάρουμε την πρόκριση που τη θέλουμε τόσο πολύ και εμείς και ο κόσμος μας, τον οποίο στεναχωρήσουμε στο πρώτο παιχνίδι. Θα μπούμε στο γήπεδο και θα φτύσουμε αίμα για την πρόκριση», έλεγε χαρακτηριστικά ο Μπελούτσι.\nΌσον αφορά στην κατάσταση του Αντώνη Νικοπολίδη, ο οποίος είχε ένα μεγάλο αιμάτωμα στα πλευρά απ’ το χτύπημα που δέχθηκε στο πρώτο γκολ της Ανόρθωσης στον αγώνα της Λάρνακας, ο 37χρονος γκολκίπερ περνάει ώρες με τον φυσιοθεραπευτή, Θόδωρο Μπαλίδη, προσπαθώντας να είναι έτοιμος στη ρεβάνς και το ιατρικό τιμ δεν κρύβει την αισιοδοξία του, ότι τελικά θα τα καταφέρει και θα προλάβει το μεγάλο ματς της Τετάρτης.


Η Εφηβική Θεατρική Ομάδα «ΟΝΑΡ» του Πολιτιστικού Συλλόγου Ζάρκου παρουσίασε την παράσταση «Μαμά μη ξένα πεθάνεις Παρασκευή.\nΟι προβολείς άναψαν και φώτισαν τη σκηνή σε μια όμορφη καλοκαιρινή νύχτα. Φώτισε τα πρόσωπα των 10 εφήβων 9 κοριτσιών και 1 αγοριού (σε ρόλο του κομπάρσου). Τα 9 κορίτσια Δέσποινα Δόλγυρα, Νικολέτα Ζώτου, Έφη Ρόσσιου, Αλεξάνδρα Νάνη, Μαρία Νικατσιού, Λυδία Μπέη, Ελένη Τέλιου, Φιλιώ Κύρκου, Βούλα Εμπρεζιόγλου, και το ένα αγόρι ο Γιώργος Κουτσιούλης, αγκάλιασαν τους ρόλους σαν επαγγελματίες ηθοποιοί. Χωρίς άγχος και τρακ και με τον αέρα της νιότης, το σανίδι ζωντάνεψε από το μεράκι για την Τέχνη των 10 παιδιών. Των 10 παιδιών που σύμφωνα με το έργο βρέθηκαν ή κατοικούσαν στους Γαργαλιανους (ένα μικρό χωριό κάπου κοντά στην Τρίπολη). Όλοι τους συμμετείχαν σε μια κηδεία η οποία γίνεται σ’ αυτό το «περίεργο» σπίτι με τους ιδιαίτερους ανθρώπους και τα καλά κρυμμένα μυστικά. Η «μαμά» σημαντικό πρόσωπο της τοπικής κοινωνίας πέθανε από ανακοπή καρδιάς. Η οικονόμος χρόνια να φροντίζει το σπίτι και τώρα όλα τα «της κηδείας». Οι κόρες άκρως αντίθετοι χαρακτήρες μεταξύ τους έρχονται να τη συνοδεύσουν στην τελευταία της κατοικία, η καθεμία με το δικό της τρόπο….


ΔΑΣΚΑΛΕ ΠΟΥ ΔΙΔΑΣΚΕΣ...: Κείμενο εργασίας για θέματα μεταθέσεων, τοποθετήσεων και αποσπάσεων (όπως δημοσιεύθηκε στο alfavita)\nΚείμενο εργασίας για θέματα μεταθέσεων, τοποθετήσεων και αποσπάσεων (όπως δημοσιεύθηκε στο alfavita)\nΝομίζω πως το υπουργείο αποδεικνύει πως έχει ανοιχτά τα αυτιά του και καταθέτει σωστή πρόταση, ιδιαίτερα για τις μεταθέσεις.\nΙδιαίτερα τα εδάφια 2.4 και 2.5 των κριτηρίων μετάθεσης, ξεκαθαρίζουν το τοπίο και βάζουν τέλος στις συνεχόμενες μεταθέσεις των περιπλανόμενων εκπαιδευτικών. Κάτι ανάλογο βέβαια πρέπει να γίνει και με τις μεταθέσεις εντός περιοχής αλλά και τις αποσπάσεις.\nΕπίσης και το εδάφιο 2.6 το βρίσκω σωστό και απορώ με το σημειωμένο ΟΧΙ πάνω. Εφ' όσον είσαι σε άδεια και άρα στο σπίτι σου, γιατί να παίρνεις τα μόρια απομακρυσμένης περιοχής;\nΤέλος αξίζει να σημειώσω την προσθήκη των εκλεγμένων αντιπροσώπων μας στο εδάφιο 2.4 παράγραφο στ): φυσικά, αυτό που τους καίει θα κοιτάξουν να ικανοποιήσουν πρώτο. Πώς όμως εκλέγεται κάποιος εκπαιδευτικός σε νομό διαφορετικό από αυτόν που υπηρετεί ώστε να ζητάει απόσπαση κάθε χρόνο; Δεν είναι πιο λογικό να δραστηριοποιείσαι συνδικαλιστικά στον τόπο όπου βρίσκεται η οργανική σου θέση;;;\nΕτικέτες ΑΠΟΣΠΑΣΕΙΣ, ΜΕΤΑΘΕΣΕΙΣ, ΥΠΟΥΡΓΕΙΟ


Έφυγε από τη ζωή η συγγραφέας Λούλα Αναγνωστάκη – H πυξίδα\nΤο 1990 ο θίασος Τζένης Καρέζη – Κώστα Καζάκου παρουσίασε το «Διαμάντια και μπλουζ», σε σκηνοθεσία Βασίλη Παπαβασιλείου. Το 1995 ανέβηκε το «Ταξίδι μακριά» από το Θέατρο Τέχνης, σε σκηνοθεσία Μίμη Κουγιουμτζή. Το 1998 το μονόπρακτο «Ο ουρανός κατακόκκινος» από το Εθνικό Θέατρο, σε σκηνοθεσία Βίκτορα Αρδίττη και το 2003 το «Σ’ εσάς που με ακούτε» από τη Νέα Σκηνή, σε σκηνοθεσία Λευτέρη Βογιατζή.\nΤα θερμά συλλυπητήριά του για το θάνατο της γνωστής θεατρικής συγγραφέα Λούλας Αναγνωστάκη, εξέφρασε ο Πρόεδρος της Βουλής Νίκος Βούτσης. «Μία σπουδαία θεατρική συγγραφέας, μία σπουδαία γυναίκα, η Λούλα Αναγνωστάκη έφυγε σήμερα από τη ζωή, προκαλώντας θλίψη στον κόσμο της τέχνης και καθιστώντας φτωχότερα τα ελληνικά γράμματα», αναφέρει στη δήλωσή του και σημειώνει: «Η Λούλα Αναγνωστάκη υπήρξε από τις κορυφαίες γυναικείες μορφές της τέχνης. Η διαπραγμάτευση ψυχολογικών θεμάτων, όπως η μοναξιά και η ενοχή ενταγμένα στο κοινωνικό και ιστορικό γίγνεσθαι άγγιξαν τις ψυχές και το νου θεατών και αναγνωστών. Τα θεατρικά της, που αναδείχθηκαν κυρίως από το Θέατρο Τέχνης και το Εθνικό Θέατρο, σφράγισαν το σύγχρονο ελληνικό θέατρο και βρήκαν απήχηση και στο εκτός συνόρων θεατρόφιλο κοινό». «Τα θερμά συλλυπητήριά μου στον γιο της, γνωστό συγγραφέα Θανάση Χειμωνά, τους οικείους της και τον χώρο του Θεάτρου», καταλήγει στη δήλωσή του ο Ν. Βούτσης.\nΣυλλυπητήρια μηνύματα και ανακοινώσεις για την απώλεια της Λούλας Αναγνωστάκη εξέδωσαν η υπουργός Πολιτισμού, Λυδία Κονιόρδου, και το σύνολο των ελληνικών κομμάτων.\nΦεμινισμός και άρνηση της εργασίας.


H 12χρονη Λεμονιά έσωσε άνθρωπο που κινδύνευσε να πνιγεί, χάρη στις πρώτες βοήθειες που έμαθε στο σχολείο\nΑρχική > InfoEducation > Γωνιά του μαθητή > H 12χρονη Λεμονιά έσωσε άνθρωπο από πνιγμό, χάρη στις πρώτες βοήθειες που έμαθε στο σχολείο\nΕίναι πολύ σημαντικό τα παιδιά από μικρή ηλικία να έχουν εκπαιδευτεί σωστά ούτως ώστε να γνωρίζουν πώς να παράσχουν πρώτες βοήθειες και πώς να βοηθήσουν τα άλλα παιδιά αλλά και τους συνανθρώπους τους σε περιπτώσεις έκτακτης ανάγκης. Η γνώση πρώτων βοηθειών είναι σωτήρια καθώς αποσκοπεί στη διατήρηση της ζωής, στην πρόληψη επιδείνωσης της κατάστασης, στην ανακούφιση από τον πόνο και στη βοήθεια ανάνηψης.\nέσωσε τη ζωή ενός συνανθρώπου μας από πνιγμό\nΤοποθέτησε τον ημιλιπόθυμο άνθρωπο σε πλάγια θέση ασφαλείας για να προστατεύσει τον αεραγωγό του και εν συνεχεία ανέλαβε δράση ο μπαμπάς της μικρής, ο κ. Κλεάνθης (Εθελοντής Ελληνικής Ομάδας Διάσωσης Κασσάνδρας), που του χορήγησε οξυγόνο με τον αυτόματο εξωτερικό απινιδωτή. Το ασθενοφόρο μετέφερε τον συμπολίτη μας στο Κέντρο Υγείας Κασσανδρείας και από εκεί στο Νοσοκομείο Χαλκιδικής.\nΗ επιτυχής έκβαση του συμβάντος ήταν αποτέλεσμα της άρτιας εκπαίδευσης της 12χρονης στις πρώτες βοήθειες καθώς το σχολείο της συμμετέχει σε ετήσια βάση στο εγκεκριμένο από το Υπουργείο Παιδείας εθελοντικό εκπαιδευτικό πρόγραμμα “KIDS SAVE LIVES – Τα Παιδιά Σώζουν Ζωές”.\nΌπως δήλωσε η 12χρονη μαθήτρια “Ήταν ΤΕΛΕΙΑ, δεν φοβήθηκα καθόλου, ήξερα πως έπρεπε να βοηθήσω!”\nΥπενθυμίζεται ότι από τη νέα σχολική χρονιά 2021-22 τα Εργαστήρια Δεξιοτήτων θα εφαρμοστούν σε όλα τα Νηπιαγωγεία, Δημοτικά και Γυμνάσια της χώρας. Μια από τις θεματικές τους είναι οι Πρώτες Βοήθειες και θεωρούμε ότι αξίζει το εν λόγω πρόγραμμα να διδαχθεί σε ΟΛΑ τα σχολεία και να μάθουν ΟΛΟΙ οι μαθητές τις βασικές δεξιότητες που χρειάζονται για να σώσουν μια ζωή.\nαπινιδωτής Εργαστήρια Δεξιοτήτων μαθήματα Πρώτων Βοηθειών πνιγμός Πρώτες Βοήθειες\nΠέμπτη, 15 Ιουλίου, 2021 στην κατηγορία Γωνιά του μαθητή


Premiership Σκωτίας: Εύκολα η Ρέιντζερς, γκέλαρε η Σέλτικ - Kingsport.gr\nΝίκη για την Ρέιντζερς, γκέλα για την Σέλτικ, στο +6 η διαφορά υπέρ της ομάδας του Στίβεν Τζέραρντ.\nΤο καθήκον της έκανε η Ρέιντζερς που επικράτησε με 2-0 της Λίβινγκστον, με τέρματα των Αριμπό (9′) και Ντεφόε (16′), για την 12η αγωνιστική του Σκωτσέζικου πρωταθλήματος. Η ομάδα του Στίβεν Τζέραρντ μέτρα ένα σερί 15 αήττητων παιχνιδιών σε πρωτάθλημα και Ευρώπη. Οι Ρέιντζερς βρίσκονται στην κορυφή με 32 βαθμούς.\nΠίσω τους και στο -6 βρίσκεται η Σέλτικ, η οποία γκέλαρε στην έδρα της Αμπερντίν, καθώς οι δύο ομάδες αναδείχθηκαν ισόπαλες με 3-3. Ο Φέργκιουσον στο 43′ άνοιξε το σκορ για την Αμπερντίν. Η Σέλτικ ισοφάρισε στο 52′ με τον ΜακΓκρέγκορ, αλλά η Αμπερντίν πήρε εκ νέου το προβάδισμα στο 65′, με τον Χέντγκες (2-1). Οι φιλοξενούμενοι μέσα σε 2 λεπτά έκαναν την ανατροπή, αρχικά ισοφαρίζοντας με τον Γκρίφιθ (76′) και στην συνέχεια παίρνοντας προβάδισμα με πέναλτι του Κρίστι (78′). Το τελικό 3-3 διαμόρφωσε στις καθυστερήσεις του αγώνα (90+2′) ο Φέργκιουσον με εκτέλεση πέναλτι.\nΜε πέναλτι του Νίσμπετ στο 27ο λεπτό η Χιμπέρνιαν έφυγε με το «διπλό» από την έδρα της Κιλμάρνοκ (0-1). Στο «μηδέν» κόλλησαν Σεντ Τζόνσον και Νταντί Γιουνάιτεντ, ενώ με «τεσσάρα» υποδέχθηκε η Μάδεργουελ την Ρος Κάουντι (4-0).\n1. Ρέιντζερς 32\n2. Σέλτικ 26*\n3. Χιμπέρνιαν 24\n4. Αμπερντίν 23*\n5. Κιλμάρνοκ 14*\n6. Νταντί Γιουνάιτεντ 13\n7. Ρος Κάουντι 12\n8. Μάδεργουελ 11**\n9. Λίβινγκστον 11\n10. Σεντ Τζόνσον 11\n11. Σεντ Μίρεν 7**\n12. Χάμιλτον 7*\n* Οι ομάδες που έχουν ένα παιχνίδι λιγότερο.\n** Οι ομάδες που έχουν δύο παιχνίδια λιγότερα.


80 χρoνια πριν… 4-I-1938 | Η ΚΑΘΗΜΕΡΙΝΗ\nΡΟΥΣΒΕΛΤ: Λονδίνον, 3.- Τηλεγραφούν εξ Ουασιγκτώνος ότι ο Πρόεδρος Ρούσβελτ, εγκαινιάζων σήμερον τας εργασίας της τακτικής κοινοβουλευτικής συνόδου, ανέγνωσε, κατά τα ειθισμένα [λόγος περί της Καταστάσεως του Εθνους], το διάγγελμά του. […] Εξετάζων την εξωτερικήν κατάστασιν, ανεφέρθη εις τα γνωστά επεισόδια [μάλλον την ένταση με την Ιαπωνία], τα οποία αποτελούν, ως είπε, σοβαράς προκλήσεις αίτινες θα ηδύναντο άλλοτε να προκαλέσουν πόλεμον. Αι Ηνωμέναι όμως Πολιτείαι –είπε– θέλουν την ειρήνην. […] «Είναι προφανές ότι ο πολιτισμός κινδυνεύει με την σημερινήν έντασιν των διεθνών σχέσεων και κάθε έθνος, το οποίον επιδιώκει την ειρήνην πρέπει να είναι αρκετά ισχυρόν διά να επιβάλη την ειρηνικήν διευθέτησιν των διαφορών επί τη βάσει των θεμελιωδών νόμων της ειρήνης. […] Αι Ηνωμέναι Πολιτείαι είναι αποφασισμέναι να σεβασθούν τα δικαιώματα των άλλων Κρατών. Αξιούν μόνον να παραμείνουν σεβαστά τα ιδικά των δικαιώματα. Διά τον λόγον αυτόν είναι υποχρεωμέναι να ενισχύσουν κατά τρόπον επαρκή τα αμυντικά των μέσα».\nΡΟΥΣΒΕΛΤ ΚΑΙ ΚΟΙΝΩΝΙΑ: […] Ο κ. Ρούσβελτ διαμαρτύρεται κατά των χαρακτηριζόντων αυτόν ως αντίπαλον του κεφαλαιοκρατικού συστήματος. Δεν είμαι –λέγει εις το διάγγελμά του– πολέμιος του συστήματος αυτού αλλά καταφέρομαι μόνον εναντίον της καταχρήσεώς του και της μονοπωλήσεως της εθνικής οικονομίας από ομάδα εγωιστών κεφαλαιούχων.


Δύσκολος θα είναι ο Σεπτέμβριο για τους φορολογουμένους, καθώς μετά και την παράταση που έδωσε το υπουργείο Οικονομικών για τις φορολογικές δηλώσεις θα πρέπει να πληρώσουν.\nΌπως αναφέρει το Newsbomb, έως και τρεις δόσεις για τον φόρο εισοδήματος. Μέχρι την Παρασκευή 17 Σεπτεμβρίου θα πρέπει να πληρωθούν οι πρώτες δύο από τις οκτώ μηνιαίες δόσεις του φόρου εισοδήματος που έχει προκύψει από την εκκαθάριση των φετινών φορολογικών δηλώσεων.\nΠρόκειται για τις δόσεις Ιουλίου και Αυγούστου, ενώ μέχρι τις 30 Σεπτεμβρίου θα πρέπει να πληρωθεί και η τρίτη δόση του φόρου εισοδήματος που αφορά τον Σεπτέμβριο. Σημειώνεται ότι η τελευταία δόση του φόρου εισοδήματος θα πρέπει να πληρωθεί μέχρι τη Δευτέρα 28 Φεβρουαρίου. Οι φορολογούμενοι που θέλουν να κερδίσουν την έκπτωση 3% στο συνολικό ποσό του οφειλόμενου φόρου που προκύπτει από τη φορολογική δήλωση θα πρέπει να βιαστούν. Θα πρέπει να υποβάλουν τη φορολογική τους δήλωσή τους μέχρι τις 27 Αυγούστου και να καταβάλουν εφάπαξ τον φόρο μέχρι και τις 31 Αυγούστου.\nΠρώτη δόση ΕΝΦΙΑ. Τα εκκαθαριστικά του φετινού ΕΝΦΙΑ, ύψους 2,6 δισ. ευρώ, θα χτυπήσουν την πόρτα 7,3 εκατ. ιδιοκτητών ακινήτων στο τελευταίο δεκαήμερο του Σεπτεμβρίου, με την εφορία να ζητεί την πληρωμή της πρώτης δόσης μέχρι τις 30 Σεπτεμβρίου.Δεν αποκλείεται το οικονομικό επιτελείο να δώσει τη δυνατότητα στους φορολογουμένους να πληρώσουν τη δόση του Σεπτεμβρίου μέχρι και τις 29 Οκτωβρίου μαζί με τη δεύτερη δόση του φόρου ακινήτων χωρίς να επιβληθεί πρόστιμο στους ιδιοκτήτες. Υπενθυμίζεται ότι ο ΕΝΦΙΑ καταβάλλεται σε 6 ίσες μηνιαίες δόσεις με την τελευταία δόση να λήγει στις 28 Φεβρουαρίου.\n#ΕΙΔΗΣΕΙΣ#ΕΙΔΗΣΕΙΣ ΣΗΜΕΡΑ#ΕΝΦΙΑ#ΕΦΟΡΙΑ#ΝΕΑ#ΦΟΡΟΛΟΓΗΣΗ#ΦΟΡΟΛΟΓΙΑ#ΦΟΡΟΛΟΓΙΚΕΣ ΔΗΛΩΣΕΙΣ#ΦΟΡΟΛΟΓΙΚΕΣ ΔΗΛΩΣΕΙΣ 2021#ΦΟΡΟΛΟΓΙΚΗ ΔΗΛΩΣΗ#ΦΟΡΟΣ ΕΙΣΟΔΗΜΑΤΟΣ


ShowTime-cy: ΤΟ ΑΣΤΡΟΛΟΓΙΚΟ ΠΟΡΤΡΕΤΟ ΤΟΥ... ΑΝΑΣΦΑΛΗ ΤΑΓΙΠ ΕΡΝΤΟΓΑΝ\nΤΟ ΑΣΤΡΟΛΟΓΙΚΟ ΠΟΡΤΡΕΤΟ ΤΟΥ... ΑΝΑΣΦΑΛΗ ΤΑΓΙΠ ΕΡΝΤΟΓΑΝ\nΓεννημένος στις 26 Φεβρουαρίου 1954 ο Ρετζέπ Ταγίπ Ερντογάν, είναι άνθρωπος με φανερά θετική άποψη για τη ζωή και συνήθως είναι λαμπερό και χαρούμενο, άτομο.\nΈχει μια προσωπικότητα που εμπνέει εμπιστοσύνη στους γύρω του. Αναλαμβάνει ευθύνες χωρίς φόβο και τις φέρνει εις πέρας. Έχει επίσης μια εξαιρετική αίσθηση του χιούμορ και αγαπά τις συζητήσεις.\nΧάνει την αίσθηση του μέτρου και για αυτό εκτιμά εκείνους που μπορούν να τον τραβήξουν και να τον συγκρατήσουν. Είναι βαθιά πιστός, ενώ στις σχέσεις του με άλλους ανθρώπους δίνει και παίρνει. Δυσκολεύεται να εκφράσει τα συναισθήματά του και διαισθάνεται τα γεγονότα περισσότερο από όλους τους άλλους.\nΤον κρατάνε σε εγρήγορση η προοπτική των επικίνδυνων επιχειρησιακών εγχειρημάτων, των ξαφνικών μη αναμενόμενων τακτικών, της στρατιωτικής οργάνωσης και του αγώνα. Οφείλει να καταλαγιάσει τις υπέρμετρες φιλοδοξίες του γιατί μπορεί να υπάρξουν απίθανες εκπλήξεις στην πορεία. Να φροντίσει για την αποφυγή ατυχημάτων, στον δρόμο και μέσα στο σπίτι. Αυτό είναι ένα έτος για να μάθει την αξία του συμβιβασμού, της συλλογικής προσπάθειας και της ανταλλαγής με άλλους. Η εγωιστική συμπεριφορά θα έχει κακές συνέπειες.\nΦέτος θα προσπαθήσει να τελειώσει υποθέσεις, καλό θα είναι να σκεφθεί πάρα πολύ καλά το τί θα πράξει συζητώντας ειλικρινά με τον εαυτό του. Δεν πρέπει να είναι εφησυχασμένος γιατί είναι πλαισιωμένος από εχθρούς. Στα χαρακτηριστικά του είναι παρηγορητικός, διαισθητικός, ανασφαλής, έχει κάποιες φοβίες αλλά είναι πιστός, μελαγχολικός, έχει επιθυμία να ξεφύγει από την πραγματικότητα, μπορεί να γίνει μάρτυρας.\nΑγαπά να είναι μόνος, να χαλαρώνει, τη μουσική, τον ρομαντισμό, να παρακολουθεί και να ενημερώνεται, το κολύμπι, τα πνευματικά θέματα Θέλει να τα γνωρίζει όλα, είναι επικριτικός, επιστρέφει συχνά σε παλιές συνήθειες φίλους και μέρη. Είναι πολύ φιλικός, έτσι συχνά βρίσκεται σε παρέες πολύ διαφορετικών ανθρώπων. Έχει υπομονή και μπορεί να ανέχεται για μεγάλο διάστημα ανθρώπους που τον έχουν βλάψει.\nΤης Δήμητρας Παπανικολοπούλου SIMIRAMIS


4χρονο αγόρι έχασε την ζωή του από την αδιαφορία γιατρών! - Tlife.gr\n4χρονο αγόρι έχασε την ζωή του από την αδιαφορία γιατρών!\nΆσχημο τέλος είχε ένα αγοράκι τεσσάρων ετών στην Ξάνθη. Το μικρό παιδί καταπλακώθηκε από μία σιδερένια πόρτα του σπιτιού του και τραυματίστηκε άσχημα. Οι γονείς έντρομοι, μετέφεραν το παιδάκι στο νοσοκομείο της πόλης. Εκεί οι γιατροί τους είπαν ότι δεν μπορούσαν να κάνουν τίποτα κι ότι θα ήταν καλύτερα να το πάνε στο νοσοκομείο της Καβάλας.\nΑπελπισμένοι οι γονείς έβλεπαν το παιδί τους να χαροπαλεύει και το πήγαν στην Καβάλα. Έκαναν όλο αυτό το δρομολόγιο μόνο και μόνο για να τους πει ο γιατρός ότι θα ήταν καλύτερα να το πάνε στη Θεσσαλονίκη. Εν τω μεταξύ το παιδί ψυχορραγούσε και δεν το βοηθούσε κανείς.\nΤελικά στην Θεσσαλονίκη δεν έφτασε ποτέ. Η μεταφορά του παιδιού καθυστέρησε λόγω ενός ασθενοφόρου που για άγνωστους λόγους δεν έφτασε ποτέ. Πέρασαν δύο ώρες από την στιγμή που είχε πέσει πάνω στο σώμα του μικρού παιδιού η σιδερένια πόρτα και δεν το βοήθησε κανένας γιατρός. Οι μετακινήσεις, η ανικανότητα των γιατρών και η καθυστέρηση του ασθενοφόρου, οδήγησαν το τετράχρονο αγόρι στον θάνατο.


ΤΟ ΠΕΙΡΑΜΑ ΤΟΥ Wörgl...ΚΑΙ ΠΩΣ ΟΙ ΤΡΑΠΕΖΙΤΕΣ ΕΛΕΓΧΟΥΝ ΤΟ ΧΡΗΜΑ - Zacharias & Friends\nYou are at:Home»Uncategorized»ΤΟ ΠΕΙΡΑΜΑ ΤΟΥ Wörgl…ΚΑΙ ΠΩΣ ΟΙ ΤΡΑΠΕΖΙΤΕΣ ΕΛΕΓΧΟΥΝ ΤΟ ΧΡΗΜΑ\nΤΟ ΠΕΙΡΑΜΑ ΤΟΥ Wörgl…ΚΑΙ ΠΩΣ ΟΙ ΤΡΑΠΕΖΙΤΕΣ ΕΛΕΓΧΟΥΝ ΤΟ ΧΡΗΜΑ\nBy ΖΑΧΑΡΙΑΣ ΦΙΛΙΠΠΙΔΗΣ on\t 05/11/2014 Uncategorized, ΕΝΔΙΑΦΕΡΟΝ, ΙΣΤΟΡΙΚΑ, ΝΕΑ ΤΑΞΗ, ΠΑΡΑΠΛΗΡΟΦΟΡΗΣΗ\nTο Wörgl (Βεργκλ) ήταν μια μικρή πόλη 4.500 κατοίκων στην Αυστρία όπου διεξήχθη ένα καινοτόμο οικονομικό πείραμα το 1932. Ήδη η Ευρώπη είχε χτυπηθεί από το κραχ του 1929, και το 1931 που εκλέχτηκε Δήμαρχος ο Michael Untergüggenberger (Μίκαελ Ούντεργκέγκενμπέργκερ) ήδη είχε έλθει η ύφεση με 30% ανεργία, και 10% άπορους. Ο νέος Δήμαρχος προερχόταν από φτωχή αγροτική οικογένεια, ο ίδιος κατόρθωσε να μορφωθεί μόνος του και να γίνει μηχανικός στους σιδηροδρόμους.\nΑν και ο ίδιος δεν ήταν μαρξιστής, είχε συνδικαλιστική δράση και υποστήριζε τα συμφέροντα των εργαζομένων ενάντια των πλουσίων επενδυτών του σιδηροδρόμου, πράγμα που το πλήρωσε με την μη προσωπική του άνοδο στην ανώτερη ιεραρχία των σιδηροδρομικών υπαλλήλων. Ήταν ένας άνθρωπος ανοιχτόμυαλος, πρακτικός, εργατικός, δραστήριος που κέρδισε την καρδιά των συμπολιτών του, οι οποίοι τον εμπιστεύτηκαν στη θέση του Δημάρχου, γνωρίζοντας ότι δεν θα τους προδώσει.\nΣτις 31 Ιουλίου 1932 δόθηκαν τα πρώτα 1.800 Σελίνια για να πληρωθούν οι μισθοί των εργαζομένων, και η αξία των υλικών που αναλώθηκαν τον πρώτο μήνα στα δημοτικά έργα. Οι άνθρωποι που πήραν αυτά τα νέα σελίνια, μπορούσαν να πληρώσουν τους δημοτικούς τους φόρους, αλλά και να αγοράσουν ψωμί. Ο αρτοποιός παίρνοντας αυτά τα σελίνια μπορούσε να αγοράζει αλεύρι από τον μυλωνά. Ο μυλωνάς αγόραζε σιτάρι από τον γεωργό. Ο γεωργός αγόραζε εργαλεία από τον σιδερά. Ο σιδεράς αγόραζε παπούτσια από τον τσαγκάρη. Ο τσαγκάρης πλήρωνε τον δάσκαλο που έκανε μάθημα στα παιδιά του. Ο δάσκαλος αγόραζε ψωμί στον αρτοποιό.\nΚαι ο κύκλος κυκλοφορίας του χρήματος επαναλαμβανότανε συνεχώς και καθημερινά, σε τέτοιο σημείο ώστε ήδη την τρίτη μέρα, ο κύκλος εργασιών ολόκληρης της πόλης να είναι παραπάνω από 10πλάσιος από τα 1.800 σελίνια που δόθηκαν στη κυκλοφορία σε σημείο το να υποπτεύονται κάποιοι ότι κάποια σελίνια είχαν πλαστογραφηθεί. Ο Δήμαρχος όμως είχε εφαρμόσει μία πρόσθετη μέθοδο για να κάνει το χρήμα να αλλάζει συνεχώς χέρια με μεγάλη ταχύτητα:\nΤα χρήματα του Wörgl έχαναν το 1% της ονομαστικής τους αξίας κάθε μήνα. Για να αποφευχθεί αυτή η υποτίμηση ο ιδιοκτήτης του γραμματίου το δαπανούσε όσο το δυνατόν γρηγορότερα. Ειδάλλως, την πρώτη μέρα του επόμενου μήνα, έπρεπε να αγοράσει ένα κουπόνι σανγραμματόσημο, με αξία το 1% της ονομαστικής αξίας και να το κολλήσει στο χαρτονόμισμα. Υπήρχε δηλαδή μία λειτουργία αντίθετη από τον τοκισμό, που επέτρεπε στο χρήμα να κυκλοφορεί συνεχώς.\nΟ Δήμαρχος φυσικά δεν μπορούσε να προσλάβει όλους τους ανέργους της πόλης για τα δημοτικά έργα. Με την αύξηση του κύκλου εργασιών της πόλης όμως, ο αρτοποιός για παράδειγμα δεν προλάβαινε μόνος του να βγάζει τα ψωμιά που του ζητούσαν, υποχρεώθηκε λοιπόν να προσλάβει έναν βοηθό, τον οποίον πλήρωνε με τα σελίνια του Δήμου.\nΤο ίδιο κάνανε και οι υπόλοιποι επαγγελματίες. Οι βοηθοί που προσλήφθηκαν όμως διευρύνανε την αγοραστική δύναμη της πόλης και έτσι οι επαγγελματίες είχαν να αντιμετωπίσουν μία περαιτέρω αύξηση τηςζήτησης, σε σημείο που κανένας κάτοικος της πόλης να είναι άνεργος, αλλά αντίθετα να υπάρχουν παντού αγγελίες ζήτησης προσωπικού.\nΈτσι το σύστημα αρχίζει να αποκτάει μία δυναμική μορφή, και οι άνεργοι από τα γύρω χωριά έρχονται για να δουλέψουν στο Wörgl, επίσης οι παραγωγοί από τα γύρω χωριά που είχαν τα προϊόντα τους απούλητα (διότι μέχρι τώρα κανείς δεν είχε χρήματα για να τα αγοράσει) επιτέλους βρήκαν αγοραστές στο Wörgl, αλλά με τους νέους επισκέπτες διευρύνεται ακόμα περαιτέρω η αγοραστική δύναμη, ενώ ταυτόχρονα αυξάνεται και η παραγωγική δραστηριότητα.\nΟι ξένοι εργάτες παίρνοντας τα σελίνια του Wörgl, δυνάμωναν και τις δικές τους τοπικές οικονομίες, επεκτείνοντας την ανάπτυξη στα γύρω χωριά, αλλά το ίδιο το Wörgl έβγαινε αλώβητο, από αυτή την έξοδο του χρήματος. Ο Δήμαρχος είχε ένα στρατηγικό πλεονέκτημα: Ήταν αυτός που εκτύπωνε το χρήμα. Δεν ήταν ένας ιδιώτης τραπεζίτης με σκοτεινά συμφέροντα κυριαρχίας από πίσω του, αλλά ένας άνθρωποςστην υπηρεσία των πολιτών.\n«Προς όλους τους ενδιαφερόμενους: Ο αργός ρυθμός που κυκλοφορεί το χρήμα έχει προκαλέσει μια πρωτοφανή ύφεση του εμπορίου και βύθισε εκατομμύρια ανθρώπους σε απόλυτη εξαθλίωση.\nΑπό οικονομικής απόψεως, η καταστροφή του κόσμου άρχισε! -Είναι καιρός, με αποφασιστική\nκαι έξυπνη δράση, να προσπαθήσουμε να συγκρατήσουμε την πτωτική βουτιά του εμπορίου και έτσι να σωθεί η ανθρωπότητα από αδελφοκτόνους πολέμους, χάος και διάλυση. Οι άνθρωποι ζουν μέσα από την ανταλλαγή υπηρεσιών τους.\nΗ υποτονική κυκλοφορία έχει σταματήσει σεμεγάλο βαθμό αυτή την ανταλλαγή και έτσι ρίχνονται εκατομμύρια άνθρωποι που θέλουν να εργαστούν εκτός εργασίας -Πρέπει, συνεπώς, να αναβιώσουμε αυτή την ανταλλαγή υπηρεσιώνκαι έτσι οι άνεργοι να επιστρέψουν στην παραγωγική τάξη. Αυτός είναι ο στόχος του πιστοποιητικού εργασίας που εκδίδεται από την αγορά της πόλης του Wörgl: Να μειώσει τα βάσανα και το φόβο, να προσφέρει δουλειά και ψωμί».\n«Επισκέφθηκα το Wörgl τον Αύγουστο του 1933, ακριβώς ένα χρόνο μετά την έναρξη του πειράματος. Πρέπει να αναγνωρίσουμε ότι τα αποτελέσματα φτάνουν το θαύμα. Οι δρόμοι, περιβόητοι για την άθλια κατάσταση τους, συναγωνίζονται τώρα την ιταλική Autostrade (Ιταλική Εθνική Οδό).\nΤο Συγκρότημα των Δημαρχιακών γραφείων έχει ανακαινιστεί όμορφα ως ένα γοητευτικό σαλέ με ανθισμένες γλαδιόλες. Μια νέα τσιμεντένια γέφυρα φέρει περήφανα την πλάκα: “Χτισμένο με δωρεάν χρήματα το έτος 1933”. Παντού βλέπει κανείς νέους φανοστάτες στους δρόμους, καθώς και ένα δρόμο με το όνομά του Silvio Gesell. Οι εργαζόμενοι στα πολλά εργοτάξια είναι όλοι ένθερμοι υποστηρικτές του συστήματος του δωρεάν χρήματος.\nΣτα καταστήματα τα γραμμάτια είναι αποδεκτά παντού, παράλληλα με τα επίσημα χρήματα. Οι τιμές δεν έχουν αυξηθεί. Κάποιοι υποστήριξαν ότι το σύστημα που πειραματίστηκε στο Wörgl εμποδίζει την φορολογική ισότητα, γιατί ενεργεί σαν μία μορφή εκμετάλλευσης του φορολογουμένου. Φαίνεται να υπάρχει ένα μικρό λάθος σε αυτό τον τρόπο σκέψης. Ποτέ στο παρελθόν δεν είδε κανείς τους φορολογούμενους να μη διαμαρτύρονται έντονα κατά την αφαίρεση των χρημάτων τους. Στο Wörgl κανείς δεν διαμαρτύρονταν.\nΑντίθετα, οι φόροι (σε μορφή γραμματίων) καταβάλλονται εκ των προτέρων στον Δήμο. Οι άνθρωποι είναι ενθουσιασμένοι με το πείραμα και διαμαρτύρονται στην Εθνική τους Τράπεζα η οποία αντιτίθεται στην έκδοση των νέων αυτών χαρτονομισμάτων (των τοπικών γραμματίων). Είναι αδύνατο να αποδώσει κανείς τη γενική βελτίωση του Wörgl μόνο στη «νέα μορφή των φόρων». Δεν μπορεί κανείς παρά να συμφωνήσει με το Δήμαρχο ότι το νέο νόμισμα εκτελεί τη λειτουργία του πολύ καλύτερα από το παλιό.\nΑφήνω στους ειδικούς για να διαπιστωθεί αν υπάρχει πληθωρισμός, παρά την κατά 100% κάλυψη των βασικών καταναλωτικών αγαθών. Παρεμπιπτόντως, αυξήσεις των τιμών, το πρώτο σημάδι του πληθωρισμού, δεν εμφανίζονται. Όσον αφορά την οικονομία, μπορούμε να πούμε ότι το νέο νόμισμα ευνοεί την εξοικονόμηση κατά κυριολεξία και όχι την αποθησαύριση του χρήματος. Δεδομένου ότι τα χρήματα χάνουν την αξία τους κρατώντας τα σπίτι, μπορεί κανείς να αποφύγει την υποτίμηση αυτή επενδύοντάς τα σε μία τράπεζα καταθέσεων.\nΤο Wörgl έχει γίνει ένα είδος προσκυνήματος για τους μακρο-οικονομολόγους από διάφορες χώρες. Ο καθένας μπορεί να τους αναγνωρίσει αμέσως, από τις εκφράσεις τους, κατά τη συζήτηση τους στους όμορφους δρόμους του Wörgl, ή ενώ κάθονται στα τραπέζια των εστιατορίων. Ο πληθυσμός του Wörgl με χαρά, περήφανος για τη φήμη τους, τους καλωσορίζει θερμά.»\nΗ Κεντρική Τράπεζα της Αυστρίας πανικοβλήθηκε, στο ενδεχόμενο το πείραμα του Wörgl να επεκταθεί σε όλη την Αυστρία και αποφάσισε να διεκδικήσει τα μονοπωλιακά δικαιώματα της, απαγορεύοντας δωρεάν νομίσματα. Η υπόθεση έφτασε ενώπιον του Αυστριακού Ανώτατου Δικαστηρίου, το οποίο επικύρωσε το μονοπωλιακό δικαίωμα της Κεντρικής Τράπεζας για την έκδοση νομίσματος.\nΚαι έγινε ποινικό αδίκημα η έκδοση “νομίσματος έκτακτης ανάγκης”. Το Wörgl γρήγορα επανήλθε στην ανεργία του 30%. Κοινωνική αναταραχή εξαπλώθηκε γρήγορα σε όλη την Αυστρία, διότι οι απλοί άνθρωποι δεν καταλαβαίνανε γιατί η Κυβέρνησή τους και η Δικαιοσύνη, που υποτίθεται ότι εξυπηρετούν τα συμφέροντα των πολιτών, δεν τους αφήνει να εξασκούν τη δοκιμασμένη λύση που βρήκανε στην αντιμετώπιση της ύφεσης, αλλά τους επιβάλει τα δικά της μέτρα που αποδεδειγμένα όπως και πριν τους ξαναβύθισε στη φτώχεια και την ανέχεια.\nΤο 1938 ο Χίτλερ προχώρησε στην προσάρτηση της Αυστρίας (χωρίς να βρει την παραμικρή πολεμική αντίσταση) με έναν από τους λόγους για αυτό, το ότι πολλοί άνθρωποι τον είδαν ως τον οικονομικό και πολιτικό σωτήρα τους. Ακολούθησε ο Πόλεμος, και το πείραμα του Worgl έμεινε στην Ιστορία.


Ο γαμπρός στη Ρόδο, η νύφη κι ο παπάς στη Γερμανία! - Ορθοδοξία News Agency\nHome \_ Ιστορία - Εθνικά Θέματα \_ Ο γαμπρός στη Ρόδο, η νύφη κι ο παπάς στη Γερμανία!\n20/05/2019 20/05/2019 Πού να πάει το μυαλό σ’ αυτό; Ποιος μπορούσε σήμερα να σκεφτεί ότι στην αποκλεισμένη Ρόδο του πολέμου, Γερμανοί και Ιταλοί στρατιώτες, παρουσία όλων των μελών της μονάδας παντρεύονταν, με μια φωτογραφία γυναίκας δίπλα τους που τους περίμενε, συνήθως μετά από προξενιό, κι ενώ δεν την είχαν γνωρίσει από κοντά ώστε να γεννηθούν παιδιά που...\n20 Μαΐου, 2019 - 12:26\nΤελευταία ενημέρωση: 20/05/2019 - 12:29\nΟι φωτογραφίες ντοκουμέντα του Στάμου Παπασταματίου, και τα κρατικά αρχεία των δύο χωρών που προσκομίζει, αποδεικνύουν ότι στην αποκλεισμένη Ρόδο του πολέμου γίνονταν γάμοι « δι’ αντιπροσώπου» και «εξ αποστάσεως», ενώ ακολουθούσε στην άλλη χώρα η τελετή με τη νύφη και μία μινιατούρα δίπλα της, ατσάλινου κράνους που συμβόλιζε τον γαμπρό!\nΤι ίσχυε ακριβώς, ποιος ήταν ο λόγος που ο Χίτλερ και ο Μουσολίνι πάντρευαν στρατιώτες στα πεδία των μαχών χωρίς την παρουσία της νύφης;\nΤο «matrimonio per procura» ήταν νομικός όρος και σήμαινε: «γάμοι δι’ αντιπροσώπου». Οι γάμοι αυτοί έγιναν κατά τη διάρκεια του πολέμου, 1937-1945. Τον ίδιο νόμο είχε θεσπίσει και ο Μουσολίνι για την Ιταλία και ο Χίτλερ για τη Γερμανία. Ο Ιταλικός νόμος έλεγε ότι οι στρατιωτικοί και τα άτομα τα οποία για υπηρεσιακούς λόγους υπηρετούν στις Ένοπλες Δυνάμεις, σε περίοδο πολέμου μπορούν να τελέσουν γάμο δι’ αντιπροσώπου. Η περίοδος ήταν επηρεασμένη από τα φιλμς της εποχής και η ρήση που επικρατούσε ήταν το «πατρίς- θρησκεία-οικογένεια». Ο κύκλος έκλεινε με την εξ ουρανού ευλογία μεταξύ του άντρα που ήταν στρατιώτης-κατακτητής νέων ζωτικών εδαφών μιας άλλης χώρας και της γυναίκας- σχεδόν πάντα νοικοκυράς που ήταν σε αναμονή του να γυρίσει ο άντρας- πολεμιστής για να γεννηθούν άνθρωποι για την κρεατομηχανή του πολέμου. Η Ιταλία επεκτεινόταν είχε πάρει Λιβύη, Αβησσυνία, τα δικά μας τα νησιά, χρειαζόταν στρατό. Οι γάμοι αυτοί κατά τη διάρκεια του πολέμου ήταν μεταξύ ομοεθνών: Ιταλός στρατιώτης με Ιταλίδα, Γερμανός στρατιώτης με Γερμανίδα.\nΤα ίδια ίσχυαν και για τους Γερμανούς στρατιώτες;\nΟ Χίτλερ υπέγραψε ειδική νομοθεσία όσον αφορά το γάμο αυτό το έτος 1939. Έτσι, ίσχυαν οι «γάμοι μακρινών αποστάσεων», με το προσωπικό που υπηρετούσε στις γραμμές πυρός. Βέβαια έπρεπε να αποδειχτεί ότι και ο γαμπρός και η νύφη ήταν άριας φυλής, κι αυτό αποδεικνυόταν με πιστοποιητικό το οποίο έπαιρναν από την ανωτέρα διοίκηση της Βέρμαχτ. Ο στρατιώτης-γαμπρός σε ένα ανοιχτό χώρο, παρουσία όλου του λόχου ή της διμοιρίας, φορώντας όλοι την επίσημη στολή τους. Την τελετή συντόνιζε ο στρατιωτικός διοικητής. Η φωτογραφία της νύφης μέσα σε κάδρο ήταν τοποθετημένη πάνω σε τραπέζι δίπλα στο γαμπρό. Η τελετή του γάμου για να έχει ισχύ έπρεπε να γίνει δημόσια με τον τρόπο που είπαμε. Όλα όσα λέμε τώρα ίσχυαν και για τους Ιταλούς και για τους Γερμανούς στρατιώτες.\nΚι εντάξει, παντρεύτηκαν;\nΌταν τελείωνε η τελετή τα χαρτιά από τη μονάδα πήγαιναν στο μέρος της νύφης προκειμένου η δική της τελετή να γίνει στο Ληξιαρχείο. Η τελετή της νύφης είχε και ονομασία, ήταν γνωστή ως «ατσάλινο κράνος» και επιβεβαιωνόταν από δύο μάρτυρες. Το κράνος, τοποθετημένο δίπλα στη νύφη, συμβόλιζε το γαμπρό.\nΑυτά τι ήταν; Ήταν προξενιά;\nΤα περισσότερα ήταν προξενιά που γίνονταν με τις ευλογίες του κράτους και κάποια ήταν ειδύλλια που ξεκίνησαν πριν τον πόλεμο και ευοδώθηκαν ακόμα και μ’ αυτόν τον τρόπο. Συνήθως οι γάμοι αυτοί απευθύνονταν σε απλούς στρατιώτες. Η αλληλογραφία που προηγείτο του γάμου και ακολουθούσε τον γάμο ήταν επίσης μία τονωτική ένεση για τον στρατιώτη.\nΤι ισχύ είχε ο γάμος αυτός μετά το τέλος του πολέμου;\nΕίχε την ίδια ισχύ με τους κανονικούς γάμους. Αν ο στρατιώτης σκοτωνόταν στο πεδίο της μάχης η γυναίκα ήταν χήρα και είχε όλα τα δικαιώματα στην περιουσία του.\nΈχει γραφτεί ένα μυθιστόρημα στην Ιταλία με το θέμα αυτό που αφορούσε όμως Γερμανούς στρατιώτες, κι ένα μεγάλο μυστικό! Ποια είναι η ιστορία του;\nΕκδόθηκε το 1979 από τον εκδοτικό οίκο Rizzoli, με τίτλο: «Ένας ευτυχισμένος γάμος». Ένας στρατιώτης, γυρνάει στη γεμάτη ερείπια, κατεστραμμένη Γερμανία, και στη νεαρή γυναίκα την οποία είχε παντρευτεί δι’ αντιπροσώπου. Είχε αφήσει πίσω του έναν πόλεμο γεμάτο πόνο και τέσσερα χρόνια αιχμαλωσίας στη Σιβηρία. Είχε όμως κι ένα μυστικό που κανείς δεν έπρεπε να μάθει: Δεν έπρεπε να μάθει κανείς την αληθινή του ταυτότητα! Ο Πήτερ, αυτό ήταν το πραγματικό όνομα του ήρωα, είχε υποσχεθεί στον κολλητό του φίλο Χέλμουτ την ώρα που εκείνος πέθαινε στο πεδίο της μάχης ότι θα εμφανιστεί αυτός στη γυναίκα που παντρεύτηκε δι’ αντιπροσώπου. Ο Χέλμουτ, δεν ήθελε να την αφήσει χήρα, την είχε αγαπήσει από την αλληλογραφία, κι αφού δεν είχαν προλάβει να γνωριστούν ο Πήτερ θα μπορούσε να εμφανιστεί στη θέση του. Ο Πήτερ, γύρισε στη Γερμανία με το όνομα του Χέλμουτ, κι έφτιαξε με την Ίρμι έναν ευτυχισμένο γάμο και μαζί μια τεράστια βιομηχανική αυτοκρατορία. Έγινε πάμπλουτος. Έζησε όμως όλη του τη ζωή με τον τρόμο μήπως αποκαλυφθεί το μυστικό του. Πρόκειται για την ιστορία ενός ανθρώπου της καινούργιας Γερμανίας και ενός πιστού έρωτα!\nΕτικέτες: γάμοι, ροδος


Αυτό το μυστικό κυβερνητικό πρόγραμμα για την παρακολούθηση των ΑΤΙΑ δεν είναι το πρώτο!\nΑναρτήθηκε από Nikos Apostolopoulos 21.12.17\n«Δεν είμαστε μόνοι» λέει ο επικεφαλής του μυστικού προγράμματος του Πενταγώνου για τον εντοπισμό UFO. Όμως αυτό το μυστικό κυβερνητικό πρόγραμμα για την παρακολούθηση των ΑΤΙΑ δεν είναι το πρώτο!\nΣτις 16 και 17 Δεκεμβρίου 2017 οι New York Times και Washington Post, έφεραν στο φως μια πρόσφατη και εξαιρετικά μυστικοπαθή κυβερνητική επιχείρηση η οποία εδώ και αρκετά χρόνια στεγάστηκε στο Πεντάγωνο και αφιερώθηκε στη διερεύνηση αναφορών για μυστήρια αντικείμενα στον ουρανό (ΑΤΙΑ). Το 2007, με τη στήριξη των γερουσιαστών των ΗΠΑ Harry Reid και Ted Stevens, όπου και χρεώθηκε σύμφωνα με τις εφημερίδες το πρόγραμμα, εξετάστηκαν ορισμένες παρατηρήσεις ΑΤΙΑ, ιδίως από μέλη των ενόπλων δυνάμεων των ΗΠΑ. Ο υποτιθέμενος λόγος ήταν να εκτιμηθούν οι πιθανοί κίνδυνοι εθνικής ασφάλειας που μπορούσε να προκύψουν από αυτά τα αντικείμενα και να εξεταστεί η δυνατότητα αντιμετώπιση τους. Η χρηματοδότηση του προγράμματος κόπηκε το 2012, αλλά μέχρι το τέλος αυτού του έτους δαπανήθηκαν συνολικά περίπου 22 εκατομμύρια δολάρια. Ωστόσο το αμερικανικό υπουργείο Άμυνας παραδέχθηκε μόλις πριν από λίγες μέρες την ύπαρξή του. Το μυστικό πρόγραμμα που τερματίστηκε πριν από μόλις πέντε χρόνια, με ονομασία «Advanced Aviation Threat Identification Programme» δημοσιοποιήθηκε από τον Luis Elizondo, αξιωματικό της υπηρεσίας πληροφοριών, και πρώην διοικητή του προγράμματος, ο οποίος αναφέρει ότι οι μη χρηματοδοτούμενες έρευνες συνεχίζονται. Σύμφωνα με την προσωπική του πεποίθηση που εξέφρασε ο επικεφαλής του μυστικού προγράμματος του υπουργείου Άμυνας των ΗΠΑ δεν είμαστε μόνοι στο σύμπαν, και εξωγήινη ζωή μπορεί να έχει ήδη επισκεφθεί τον πλανήτη μας. H παραδοχή αυτή του Luis Elizondo, έρχεται στον απόηχο της δημοσιοποίησης ενός βίντεο που δείχνει ένα άγνωστης ταυτότητας ιπτάμενο αντικείμενο να πετά πάνω από την ακτή της Καλιφόρνια το 2014. Το βίντεο που κατέγραψαν πιλότοι του Πολεμικού Ναυτικού των ΗΠΑ ήταν απόρρητο μέχρι πριν από λίγα 24ωρα, και η δημοσιοποίησή του έχει προκαλέσει πλήθος αντιδράσεων από τα διεθνή ΜΜΕ.\nΣύμφωνα με τον Elizondo, υπάρχουν «ισχυρότατες αποδείξεις» ότι οι άνθρωποι δεν είναι μόνοι τους στο σύμπαν. Όπως είπε στο CNN στόχος της ομάδας του ήταν «η αναγνώριση, από πλευράς εθνικής ασφαλείας, ιπτάμενων αντικειμένων άγνωστης ταυτότητας που είτε βλέπαμε με τα ίδια μας τα μάτια είτε εντοπίζαμε σε ραντάρ ή μαθαίναμε γι' αυτά μέσω αναφορών», αλλά και ο προσδιορισμός του βαθμού της απειλής σε κάθε ξεχωριστή περίπτωση. «Βρήκαμε πολλά πράγματα. Ωστόσο υπάρχουν ακόμη πολλά πράγματα που δεν γνωρίζουμε. Το σημαντικό είναι ότι καταγράψαμε κάποιους πολύ ενδιαφέροντες τύπους αεροσκαφών. Ιπτάμενα αντικείμενα που δεν φαίνονται να έχουν εμφανείς διατάξεις πρόωσης και πλοήγησης, αλλά μπορούν να πραγματοποιούν ελιγμούς που ξεπερνούν τα όρια της ανθρώπινης τεχνολογίας. Υπερηχητικές ταχύτητες, χαμηλή παρατηρησιμότητα και άλλες δυνατότητας που αψηφούν τους νόμους της αεροδυναμικής». Σύμφωνα με τον κ. Elizondo, αρκετά από τα αεροσκάφη επιδείκνυαν ικανότητες που ούτε οι ΗΠΑ ούτε καμία άλλη χώρα θα μπορούσε να πετύχει μέσω της τεχνολογίας της. Ο Elizondo παραιτήθηκε από διοικητής του προγράμματος τον Οκτώβριο καταγγέλλοντας στον υπουργό Άμυνας Jim Mattis ότι η «υπερβολική μυστικότητα» που περιβάλλει το πρόγραμμα και η γελοιοποίηση και το στίγμα που αντιμετώπιζε το προσωπικό του από τους συναδέλφους του Πενταγώνου, παρεμπόδισαν τη δουλειά τους εδώ και χρόνια. Αν ισχύουν οι καταγγελίες του Elizondo, τότε είχε την ίδια μοίρα με τα προηγούμενα όργανα του παρελθόντος που είχαν επωμιστεί την διερεύνηση του φαινομένου των ΑΤΙΑ.\nΣτις Ηνωμένες Πολιτείες, το πρώτο κυβερνητικό πρόγραμμα για την παρακολούθηση των ΑΤΙΑ ήταν το Project Sign (Σχέδιο Οιωνός), το Φεβρουάριο του 1948, το οποίο ξεκίνησε μετά το πρώτο κύμα αναφορών για «ιπτάμενα πιατάκια» το 1947. Σκοπός του προγράμματος ήταν η συλλογή πληροφοριών σχετικά με το φαινόμενο των ATIA από απλούς πολίτες. Η τελική έκθεση που εκδόθηκε στις 5 Αυγούστου 1948 με τίτλο «Εκτίμηση της Κατάστασης» και έχοντας διερευνήσει περισσότερα από 250 περιπτώσεις, παραδόθηκε στο Αρχηγείο της Πολεμικής Αεροπορίας και τον Στρατηγό Βάντεμπεργκ. Η αξιολόγηση συντάχτηκε από την επιστημονική επιτροπή και έλεγε ότι τα ΑΤΙΑ υπάρχουν, είναι διαπλανητικά, και συγκεκριμένα πρότεινε να τεθεί ο στρατός σε κατάσταση συναγερμού. Παρά την προσπάθεια μελών του επιτελείου να φέρουν την υπόθεση στην δημοσιότητα, αποφασίστηκε να συνεχιστεί η μυστικότητα ώσπου η Αεροπορία να συλλέξει αρκετές πληροφορίες. Ο στρατηγός Βάντεμπεργκ όμως, απέρριψε το πόρισμα, και σύμφωνα με αναφορές είπε: «Δεν δέχομαι το πόρισμα. Βρείτε κάτι άλλο. Να καταστραφεί». Επίσης με εντολή του, το πρόγραμμα αντικαταστάθηκε από το αρνητικό «Project Grudge» (Σχέδιο Φειδώ, 1949 - 1952), που επικεντρωνόταν κυρίως σε αναφορές πιλότων της πολεμικής και πολιτικής αεροπορίας, αλλά με πραγματικό στόχο την ελάττωση των ερευνών και την κάλυψη της αλήθειας. Το Project Grudge, διήρκεσε μέχρι το 1952, ακολουθούμενο από το Project Blue Book (Κυανή Βίβλος), το πιο γνωστό από τις κυβερνητικές μελέτες για τα ΑΤΙΑ, αλλά και το μακροβιότερο αφού διαλύθηκε το 1969. Το «Project Blue Book» είχε ως στόχο το κατά πόσο τα ΑΤΙΑ αποτελούσαν απειλή για την εθνική ασφάλεια των Η.Π.Α. αλλά και την επιστημονική ανάλυση ώστε να διαπιστωθεί η πραγματική προέλευσή τους. Άν ήταν εξωγήινα ή όχι. Το επίσημο σχέδιο ποτέ δεν είχε χαρακτηριστεί «Απόρρητο» όμως εκείνοι που ήξεραν καλύτερα τα πράγματα νιώθανε βαθύτερα την κοροϊδία αυτού του μη χαρακτηρισμού. Στην πραγματικότητα το συγκεκριμένο σχέδιο δεν ήταν τίποτα περισσότερο από μια προσπάθεια παραπλάνησης του κοινού ώστε να μην ξεσηκωθεί, και να αποφευχθεί ενδεχόμενος πανικός, ενώ η Αεροπορία θα συνέχιζε με μυστικότητα την συλλογή πληροφοριών αλλά και την κάλυψη της αλήθειας. Ερευνητές και οργανώσεις, θεωρούν ότι οποιαδήποτε πραγματικά ανεξήγητη έκθεση και αναφορά, που πιστευόταν ότι θα προκαλούσε τη δημόσια ανησυχία, ή θεάσεις ΑΤΙΑ που συνιστούσαν απειλή για την χώρα, δεν συμπεριλαμβάνονταν ποτέ στο «Blue Book». Ισχυρίζονται ακόμα, ότι αυτές οι εκθέσεις μεταφέρθηκαν προς μια ανώτερη αρχή που ποτέ δεν εξέθεσε τα πραγματικά αποτελέσματα - πορίσματα στο ευρύ κοινό.\nΟι εργασίες του Blue Book σταμάτησαν επισήμως το Δεκέμβριο του 1969 και αφού έγινε καταγραφή για 12.618 εμφανίσεις ΑΤΙΑ. Από αυτές τις 12.618 καταχωρήσεις, οι 701 δηλώθηκαν «Αδύνατες Φυσικής Ερμηνείας». Τα πορίσματα όμως της όλης έρευνας παπαγάλιζαν τη θέση της Αεροπορίας, η οποία επεδίωκε την απομυθοποίηση των ΑΤΙΑ, γελοιοποιώντας τους αυτόπτες μάρτυρες. Συγκεκριμένα τα πορίσματα ανέφεραν οτι: «..τα ΑΤΙΑ δεν αποτελούσαν απειλή για την εθνική ασφάλεια , δεν υπήρχαν επαρκή στοιχεία που να αποδεικνύουν ότι τα ΑΤΙΑ είχαν σχέση με τεχνολογικά προηγμένα ιπτάμενα οχήματα και δεν υπήρχαν στοιχεία που να αποδεικνύουν ότι τα UFO έχουν εξωγήινη προέλευση». Όλα αυτά τα προγράμματα διεξήχθησαν από την Πολεμική Αεροπορία των ΗΠΑ.\nΟι Ηνωμένες Πολιτείες δεν ήταν μόνες στην προσπάθειά τους να κατανοήσουν αυτά τα εναέρια μυστήρια. Από τον Δεύτερο Παγκόσμιο Πόλεμο, αρκετές χώρες έχουν δημιουργήσει γραφεία ή υπηρεσίες για τη συλλογή δεδομένων σχετικά με τις παρατηρήσεις ΑΤΙΑ, μεταξύ των οποίων η Αυστραλία, η Βραζιλία, ο Καναδάς, η Χιλή, η Γαλλία, η Νέα Ζηλανδία, η Ισπανία, η Σουηδία και το Ηνωμένο Βασίλειο. Τα περισσότερα γραφεία ΑΤΙΑ εργάστηκαν υπό τη δικαιοδοσία των υπουργείων άμυνας ή της αεροπορίας – κάτι που δεν προκαλεί έκπληξη, καθώς το κύριο μέλημα των στρατιωτικών ήταν πάντα να καθορίζετε κατά πόσο τα αντικείμενα αποτελούσαν απειλή για την ασφάλεια. Ενώ το κοινό έχει συνηθίσει σε εικασίες σχετικά με την εξωγήινη προέλευση των ΑΤΙΑ, οι περισσότερες κυβερνητικές αρχές ανησυχούν αποκλειστικά για τις στρατηγικές τους επιπτώσεις. Τα αρχεία δείχνουν ότι οι περισσότερες στρατιωτικές και αμυντικές αρχές που ασχολούνται με τη διερεύνηση των ΑΤΙΑ κατέληξαν πολύ νωρίς στο έργο τους ότι τα αντικείμενα - ανεξάρτητα από το αν θεωρούνταν πραγματικά ή όχι - δεν αποτελούν απειλή για την εθνική ασφάλεια. Ωστόσο, σε αρκετές περιπτώσεις όπου τα προγράμματα έχουν κλείσει, υπήρξαν άνθρωποι όπως ο Elizondo που έρχονται να διαμαρτυρηθούν ότι τα κλείσιμο ήταν πρόωρο. Κατά τη διάρκεια της δεκαετίας του 1970, ο αστρονόμος J. Allen Hynek, ο οποίος ήταν ο επικεφαλής επιστημονικός σύμβουλος για το Project Blue Book, υποστήριξε ότι πολυάριθμες ανεξήγητες επισκέψεις δικαιολογούσαν σοβαρές επιστημονικές έρευνες. Και στη Μεγάλη Βρετανία, ο Nick Pope, ο άνθρωπος που έτρεξε το γραφείο ΑΤΙΑ της χώρας από το 1991 έως το 1994, είναι κατηγορηματικός ότι «ανεξάρτητα από την πραγματική φύση αυτού του φαινομένου, εγείρει σημαντικά ζητήματα άμυνας, εθνικής ασφάλειας, και αεροπορικής ασφάλειας». Ένα πράγμα είναι σίγουρο: Τέτοιες μελέτες είναι πιθανό να συνεχιστούν, είτε χρηματοδοτούνται από κυβερνήσεις είτε από ιδιώτες.


Αμφίβολο αν ο κορωνoϊός βλάπτει το σπέρμα\nΠλέον έχουν περάσει αρκετοί μήνες που ο κορωνoϊός μπήκε στην ζωή μας και η επιστημονική κοινότητα συνεχώς προσπαθεί να δώσει απαντήσεις σε καίρια ερωτήματα. Είναι ήδη γνωστός ο τρόπος μετάδοσης του ιού από άνθρωπο σε άνθρωπο με την κοντινή επαφή και, όταν βρεθεί μέσα στο ανθρώπινο σώμα, μεταφέρεται από κύτταρο σε κύτταρο μέσω συγκεκριμένων υποδοχέων.\nΞέρουμε ακόμη ότι ο κορωνoϊός μπορεί να βρεθεί στον γαστρεντερικό σωλήνα και στις απεκκρίσεις. Μπορεί όμως να βρεθεί στο αναπαραγωγικό σύστημα του άνδρα ή της γυναίκας;\nΤα πρώτα δεδομένα – κυρίως από επιστήμονες από την Κίνα – είναι καθησυχαστικά. Όσον αφορά τις γυναίκες δεν ανιχνεύτηκε μέχρι σήμερα ο ιός σε κύτταρα από τον τράχηλο ή από τον κόλπο. Το γεγονός αυτό θα μπορούσε θα θεωρηθεί αναμενόμενο με δεδομένο ότι τα κύτταρα αυτά δεν έχουν τον υποδοχέα που χρειάζεται ο κορωνoϊός για να εισέλθει στο εσωτερικό τους. Αντίθετα ο όρχις έχει στα κύτταρά του τον υποδοχέα που διευκολύνει την είσοδο του ιού οπότε δεν θα προκαλούσε έκπληξη να βρεθεί ο κορωνoϊός στα σπερματοζωάρια. Μέχρι στιγμής όμως δεν υπάρχει πληροφορία για παρουσία του ιού όχι μόνο στα σπερματοζωάρια αλλά και στον ορχικό ιστό.\nΣαν αρχικό βήμα όμως δίνει σίγουρα μια νότα αισιοδοξίας. Θα μπορούσε εύκολα λοιπόν κάποιος να σκεφτεί ότι η σεξουαλική επαφή δεν αποτελεί τρόπο μετάδοσης του κορωνoϊός. Σωστά, αλλά η κοντινή επαφή που απαιτείται από την σεξουαλική πράξη σίγουρα αποτελεί τρόπο μετάδοσης! Κυρίως αυτές οι πληροφορίες έχουν μεγάλη σημασία για τα ζευγάρια που προσπαθούν να αποκτήσουν παιδί, μέσω πανδημίας, με κάποια μορφή υποβοηθούμενης αναπαραγωγής. Αυτό, σε συνδυασμό με το ότι μια έγκυος γυναίκα μπορεί να φέρει στον κόσμο ένα υγιέστατο μωράκι ακόμη και όταν πάσχει από τον κορωνoϊό (ήδη στην χώρα μας τρία τέτοια περιστατικά έχουν παρουσιαστεί) αποτελούν χαρμόσυνες ειδήσεις.\nΠολλοί τομείς της αναπαραγωγικής διαδικασίας θα χρειαστεί να ελεγχθούν και είναι σίγουρο ότι η επιστημονική κοινότητα θα στρέψει την προσοχή της και προς αυτή την κατεύθυνση σε μια προσπάθεια να δώσει τεκμηριωμένες και σαφείς απαντήσεις στα καινούργια αυτά ερωτηματικά που προκύπτουν. Μέχρι λοιπόν να φτάσει αυτή η στιγμή, συνεχίζουμε την επιτυχημένη πορεία που τραβήξαμε τους τελευταίους μήνες. Και αυτό το καταφέρνουμε με τον ίδιο τρόπο που το καταφέραμε μέχρι σήμερα: με το ΝΑ ΜΕΝΟΥΜΕ ΣΠΙΤΙ !


Η Ομιλία μου στην Βουλή για την ποιότητα των Υγειονομικών Υπηρεσιών – ΔΗΜΗΤΡΗΣ ΒΑΡΤΖΟΠΟΥΛΟΣ\nPosted 30/07/2020 30/07/2020 editor\n▶Η φήμη του ιατρικού προσωπικού είναι, που αυξάνει τους αριθμούς άρα και τα οικονομικά αποτελέσματα, που είναι και ο ασφαλέστερος δείκτης ποιότητος. Αν τώρα λοιπόν ρυθμισθούν έτσι τα πράγματα, ώστε η γνώμη του Συντονιστού Διευθυντού να είναι καθοριστική για την σύνθεση της ομάδος, αμέσως έχουμε μια εικόνα για την επιστημονική και διοικητική του δεινότητα. Κι αν στο τέλος της 2-3 έτους θητείας του επανακρίνεται από την Διοίκηση, ή επιλέγει αυτός το ίδρυμα, που θα πάει, αμέσως έχουμε μια ασφαλή εικόνα της ικανότητος της Διοίκησης .\n▶Σημαντικότατη είναι η διασφάλιση της ποιότητας στης πρωτοβάθμια περίθαλψη. Τούτο γίνεται μόνο με την σύναψη συμβάσεων του ΕΟΠΥΥ με ιδιώτες ιατρούς, που θα διανέμονται στον πληθυσμό κατά τις καλύτερες ευρωπαϊκές κλείδες. Έτσι ώστε σε ελάχιστο χρόνο, να επιτευχθεί το αυτονόητο: πλήρη κάλυψη όλων των αναγκών όλου του πληθυσμού χωρίς καμμία επιβάρυνση πέραν των ασφαλιστικών εισφορών.\n▶Ποιότητα στην συνταγογράφηση σημαίνει συμμόρφωση με διεθνή θεραπευτικά πρωτόκολλα. Άρα εξασφάλιση ποιοτικής λειτουργίας είναι ο έλεγχος και η εφαρμογή clawback στον συνταγογραφούντα τις εξετάσεις και τα φάρμακα και όχι στο εργαστήριο που τις κάνει είτε στον εισαγωγέα παραγωγό και φαρμακοποιό.\n▶Οι διαδικασίες διασφάλισης της ποιότητας είναι ευκαιρία δομικού εκσυγχρονισμού όλων των υγειονομικών υπηρεσιών της χώρας,\n⟵Η παρουσία μου στο κεντρικό δελτίο ειδήσεων του «ATLAS TV»\nΔ.Βαρτζόπουλος:Τι σημαίνει ποιότητα Υγειονομικών Υπηρεσιών⟶


Fading Athens: Ένα ερωτικό γράμμα για την Αθήνα σε φωτογραφίες | Athens Voice\nΟ ΦΩΤΟΓΡΑΦΟΣ STEVEN BEIJER, ΜΕΣΑ ΑΠΟ ΤΟ PROJECT FADING ATHENS, ΑΠΟΤΥΠΩΝΕΙ ΕΙΚΟΝΕΣ ΚΑΙ ΣΗΜΕΙΑ ΤΗΣ ΑΘΗΝΑΣ ΚΑΙ ΜΙΛΑΕΙ ΣΤΗΝ ATHENS VOICE.\nΑΘΗΝΑ 28.11.2020 | 20:56\nΤι κάνει την Αθήνα τόσο γοητευτική στα μάτια των ξένων και τα τελευταία χρόνια έχει μετατραπεί σε μία «κυψέλη» με νέους καλλιτέχνες από όλο τον κόσμο; Είναι κάτι που δεν βλέπουμε εμείς και συχνά προσπερνάμε χωρίς να δώσουμε προσοχή; Ίσως στα μάτια ενός επισκέπτη οι παλιές ξεθωριασμένες ταμπέλες, με αυτά τα «περίεργα» ελληνικά γράμματα, να μοιάζουν σαν κάτι το εξωτικό, ακόμα και αυτή η άναρχη ρυμοτομία, οι κακοφτιαγμένοι δρόμοι και πεζοδρόμια (που εμάς ταλαιπωρούν καθημερινά), οι στοές που οδηγούν στο πουθενά και παντού. Σίγουρα, η Αθήνα είναι οι άνθρωποί της\nΟ μεταφραστής και φωτογράφος/κινηματογραφιστής Steven Beijer, με καταγωγή τις ΗΠΑ και την Ολλανδία, έχει ζήσει σε περισσότερες από έξι χώρες, νοιώθει πολίτης του κόσμου αλλά η μεγάλη του αγάπη είναι μία, η Αθήνα. Πριν η Αθήνα βρεθεί στα εξώφυλλα διεθνών περιοδικών σαν ο νέος παγκόσμιος τουριστικός προορισμός, πριν ακόμα και τη δεκαετή κρίση, ο Steven Beijer αποφάσισε να μείνει εδώ. Ακόμα και τη στιγμή που έπρεπε να φύγει, κάθε χρόνο επιστρέφει και περνάει περισσότερο από ένα μήνα στην Αθήνα. Το φωτογραφικό project «Fading Athens» («H Αθήνα που ξεθωριάζει») είναι το ερωτικό γράμμα του Steven Beijer στην Αθήνα, φωτογραφίες και στιγμές που χάνονται στο πέρασμα του χρόνου, σε μία μεγαλούπολη που αλλάζει.\nΟ Steven Beijer μίλησε στην ATHENS VOICE για το φωτογραφικό project «Fading Athens» και μοιράζεται μαζί μας ξεχωριστές εικόνες.\nFading Athens © Steven Beijer\nΠότε ήρθες στην Αθήνα και αποφάσισες τελικά να μείνεις;\nΜετακόμισα στην Αθήνα το 1996. Τελείωσα το σχολείο σε μία μικρή, βαρετή, υγρή και μονότονη πόλη στην Ολλανδία και ήθελα μία μεγάλη αλλαγή. Μετά από έρευνα βρήκα το Αμερικάνικο Κολλέγιο Αθηνών, το Deree. Μέχρι εκείνη τη στιγμή η μόνη μου επαφή με την Αθήνα ήταν μέσα από ένα απλό πέρασμα-στάση, ταξιδεύοντας για ένα νησί. Γενικά, η όλη μου εμπειρία με την Ελλάδα τότε ήταν από ένα ή δύο νησιά. Αγάπησα ότι βίωσα και είδα σε αυτά τα νησιά και σκέφτηκα «πόσο διαφορετική θα μπορούσε να είναι η Αθήνα;»\nΑρκετά διαφορετική, όπως αποδείχτηκε. Η Αθήνα το 1996 ήταν τεράστια, θορυβώδης και χαοτική, ακατάστατη και δυσλειτουργική και διαμετρικά αντίθετη με τη μικρή πόλη που έμενα μέχρι πριν λίγο καιρό. Περιττό να πω, την ερωτεύτηκα αμέσως.\nΜέσα στον πρώτο χρόνο μάλιστα, είχα την τύχη να δουλέψω και σαν DJ στο Club Decadence, που έγινε -κατά κάποιο τρόπο- ο δικός μου «δρόμος» για να χωθώ στην ντόπια –και εκείνη την στιγμή, ανεβασμένη- indie σκηνή της Αθήνας. Χωρίς αυτό, ίσως απλά έμενα στη “φούσκα” του Deree και πολύ πιθανόν μόνο ένα χρόνο, όπως και αρχικά είχα σχεδιάσει. Αντ’ αυτού, κατέληξα να μείνω πέντε χρόνια.\nΤι είναι το project «Fading Athens»; Τι σε οδήγησε να βγάλεις αυτές τις φωτογραφίες;\nΤο «Fading Athens» είναι ένα ερωτικό γράμμα για την Αθήνα και παράλληλα ένα αρχείο. Έχω δει την Αθήνα να αλλάζει με τα χρόνια, ξεκινώντας πίσω στο 1996, όταν ήταν μία εντελώς διαφορετική πόλη, και έχω δει τα πράγματα που χάνει. Ταμπέλες, προσόψεις, παλιά μαγαζιά και στοές, ακόμα και τα παλιά λεωφορεία και τρόλεϊ που γέμιζαν την πόλη. Κατά την ώθηση να πάμε τα πράγματα μπροστά και προχωρήσουμε, κάποια πράγματα «πετάχτηκαν» και απορρίφθηκαν στη διαδρομή. Ίσως δεν μπορούμε να τα σώσουμε αλλά τουλάχιστον έχουμε μία οπτική ανάμνηση από αυτά.\nΠαλιά εγκαταλελειμμένα κτίρια και στοές, δρόμοι με λακκούβες και τόσο μικρά πεζοδρόμια που δεν μπορείς να περπατήσεις σε αυτά, ένα αρχιτεκτονικό χάος. Παρ’ όλα αυτά, τι κάνει την Αθήνα τόσο γοητευτική;\nΣυχνά ζορίζομαι όταν με ρωτάνε να τους εξηγήσω την αγάπη μου για την πόλη και τείνω να τους το εξηγώ κάπως έτσι: Η Αθήνα είναι κάτι που μεγαλώνει και να αλλάζει συνεχώς. Συχνά νοιώθω ότι το αντίθετο συμβαίνει σε άλλες ευρωπαϊκές πόλεις, όπως η Βαρκελώνη που μένω αυτό το διάστημα. Αυτές οι πόλεις «τελείωσαν», δεν θα δουν ξανά μεγάλες αλλαγές και βρίσκονται στο στάδιο μόνο της βελτίωσης, αν υπάρχει και αυτή. Αυτό δεν με ενθουσιάζει.\nΈχει αλλάξει η Αθήνα τα τελευταία χρόνια;\nΚατέληξα να γυρίσω ξανά πίσω στην Αθήνα το 2005, μετά τους Ολυμπιακούς Αγώνες, μετά το Euro 2004, μετά την Eurovision, μετά την κορύφωση της αισιοδοξίας. Μέχρι το 2004 τα πάντα έδειχναν σαν μία γραμμή ανέβαινε συνεχώς σε ένα διάγραμμα. Αυτό διαλύθηκε μετά το 2004, ιδίως μέσα από την οικονομική κρίση του 2009 αλλά ποτέ δεν έκαμψε την Αθήνα. Έχω δει την ανθεκτικότητα και δύναμη ψυχής της τα τελευταία δέκα χρόνια και ένα δημιουργικό κύμα.\nΠοιες είναι οι αγαπημένες σου γειτονιές και βόλτες στην Αθήνα;\nΈχω ως βάση την Κυψέλη όταν βρίσκομαι στην Αθήνα και περνάω τον περισσότερο χρόνο μου εδώ. Είμαι σίγουρα προκατειλημμένος αλλά είναι πιθανόν η αγαπημένη μου γειτονιά. Η Φωκίωνος Νέγρη είναι σαν ένα γιγαντιαίο πολυπολιτισμικό σαλόνι και βολτάροντας πάνω και κάτω της είναι πάντα απολαυστικό. Πάντα μου αρέσει ο περίπατος από την Κυψέλη, στο Πεδίο του Άρεως και τα Εξάρχεια, όπου πάντα θα βρω ένα μπαράκι, ένα εστιατόριο και ένα θερινό σινεμά. Άλλη μία πρόσφατη ανακάλυψη είναι η περιοχή πίσω από το στάδιο Ειρήνης και Φιλίας και από την ακτή μέχρι το κέντρο του Πειραιά. Ένας περίπατος ψηλά στην Πνύκα ποτέ δεν σταματάει να με μαγεύει.\nΜένεις στη Βαρκελώνη τα τελευταία χρόνια. Βρίσκεις ομοιότητες αλλά και μεγάλες διαφορές ανάμεσα στη Βαρκελώνη και την Αθήνα;\nΜία δύσκολη ερώτηση να απαντηθεί στην εποχή του Covid, αλλά η ζωή στην Βαρκελώνη σε εμένα μου φαίνεται και την νοιώθω πιο «ραφιναρισμένη». Τα πάντα είναι όμορφα, όπου και να δεις. Καμία ατέλεια αλλά και λίγες εκπλήξεις. Η Αθήνα μοιάζει με ένα μεγάλο ακατάστατο ζωντανό πλάσμα, ακόμα να καταλάβει και να βγάλει άκρη με τον εαυτό της. Αρχιτεκτονικά, η Βαρκελώνη, είναι πιο ενοποιημένη, τα πάντα έχουν λογική και βγάζουν νόημα. Η Αθήνα, για εμένα είναι το αντίθετο, μία ματιά από ψηλά θα σου πει πολλά για την πρόσφατη ιστορία της πόλης, αλλά είναι αυτό που αγαπώ στην Αθήνα. Πρέπει να δουλέψεις πιο σκληρά για να βρεις την ομορφιά στην Αθήνα, αλλά αν έχεις τα μάτια σου ανοιχτά, θα την βρεις παντού.\nΜπορείτε να βρείτε περισσότερες φωτογραφίες του project «Fading Athens» στο Instagram.


Έχουν γραφεί και δηλωθεί πολλά σχετικά με τη σύγκλιση της άτυπης Πενταμερούς για το Kυπριακό. Θετικά και αρνητικά. Το γεγονός παραμένει όμως ότι η Πενταμερής θα συγκληθεί εντός Μαρτίου. Είναι επίσης γεγονός ότι όλοι οι ενδιαφερόμενοι και εμπλεκόμενοι στη διαδικασία έχουν αποδεχθεί την πρόσκληση του Γ.Γ. του ΟΗΕ κ. Γκουτέρες και δήλωσαν συμμετοχή. Είναι παράλληλα αποδεκτό απ’ όλους, και όσους συμφωνούν και όσους διαφωνούν με τη σύγκλιση της Πενταμερούς, ότι αυτή αποτελεί ένα ιδιαίτερα κομβικό σημείο στην μετά το 1974 πορεία του Kυπριακού. Και οι λόγοι πασιφανείς. Θα διεξαχθεί η υπό αναφορά διάσκεψη μέσα σε πρωτόγνωρες συνθήκες, οι οποίες οριοθετούνται από τα εξής: Την άνευ προηγουμένου επιθετικότητα και αδιαλλαξία της Τουρκίας. Την ίδια ώρα άρχισαν και οι διερευνητικές συνομιλίες Ελλάδας και Τουρκίας. Η Γερμανία στέκει ακλόνητη στην εναντίωσή της για κυρώσεις της Ευρωπαϊκής Ένωσης κατά της Τουρκίας. Η Τουρκία έχει τις καλύτερες μετά το 1974 σχέσεις με την Ρωσία. Στην τ/κ κοινότητα βρίσκεται στην ηγεσία ο διχοτομιστής Τατάρ. Οι ΗΠΑ έχουν μια νέα διοίκηση υπό τον Πρόεδρο Μπάιντεν, ο οποίος δεν έχει ακόμα οριστικοποιήσει πολιτική έναντι της Τουρκίας, Ελλάδας και Κύπρου. Οι σχέσεις ΗΠΑ και Κύπρου είναι στο καλύτερο μετά το 1974 σημείο τους, αλλά παραμένουν ισχυρά ετεροβαρείς υπέρ των ΗΠΑ. Οι σχέσεις Κύπρου – Ισραήλ βρίσκονται σε εξαιρετικό σημείο, αλλά βρίσκεται υπό εξέλιξη προσπάθεια της Άγκυρας να βελτιώσει τις σχέσεις της με Ισραήλ, όταν την ίδια ώρα η γειτονική χώρα μαστίζεται από πολιτική αστάθεια. Στο εσωτερικό της ε/κ κοινότητας το πολιτικό μέτωπο, ουδέποτε βρισκόταν σε τόσο κακή κατάσταση. Όλοι εναντίον όλων και για λόγους πολιτικούς, αλλά και λόγω επερχόμενων βουλευτικών εκλογών, με το βλέμμα όλων στραμμένο στις Προεδρικές του 2023.\nΕίναι αδιαμφισβήτητο δεδομένο ότι το κύριο πρόβλημα που έχει αναφυεί τα τελευταία δύο χρόνια στο Κυπριακό είναι η συζήτηση γύρω από την ιδέα των δύο κρατών. Μια ιδέα η οποία έχει καταστεί η κυρίαρχη θέση και λάβαρο της Άγκυρας και της τ/κ ηγεσίας. Η πρόσφατη κοινή διάσκεψη Τύπου του Τούρκου ΥΠΕΞ Τσαβούσογλου και του Τ/κ ηγέτη Τατάρ στην κατεχόμενη Λευκωσία ήταν επί του θέματος πέρα από χαρακτηριστική. Τολμώ να χρησιμοποιήσω τη λέξη, επίφοβη. Ο μέγιστος κίνδυνος αυτήν τη στιγμή για το Κυπριακό είναι αυτός. Η πιθανότητα να βρεθούμε μπροστά στο ενδεχόμενο συζήτησης αυτής της ιδέας με όσους κινδύνους συνεπάγεται για το Κυπριακό και την Κυπριακή Δημοκρατία. Κάποιες δηλώσεις του Γ.Γ. του ΟΗΕ επέτειναν αυτούς τους φόβους.\nΥπήρξαν όμως και ορισμένες θετικές εξελίξεις επί του θέματος, οι οποίες πέρασαν σχεδόν απαρατήρητες. Μόλις και μετά βίας επισημάνθηκαν από τα ΜΜΕ και ακόμα λιγότερο από τα πολιτικά κόμματα. Και ποιες ήταν αυτές; Πρώτον, το πρόσφατο ψήφισμα του Συμβουλίου Ασφαλείας, το οποίο επαναβεβαίωσε τη βάση και τις αρχές λύσης του Κυπριακού. Η γραπτή κατηγορηματική θέση της Ευρωπαϊκής Ένωσης, διά γραφίδος του Προέδρου του Συμβουλίου της Ένωσης, Σαρλ Μισιέλ, ενάντια στην ιδέα των δύο κρατών. Η ανάλογη τοποθέτηση της κυβέρνησης της Ρωσικής Ομοσπονδίας. Αυτές οι τοποθετήσεις θα πρέπει να τύχουν της μέγιστης προβολής και κυρίως αξιοποίησης μέχρι την έναρξη της Πενταμερούς, αλλά και κατά τη διάρκειά της. Και αν και εφόσον τεθεί επί τάπητος η θέση για δύο κράτη από Άγκυρα και ή Τατάρ, κατηγορηματική θα πρέπει να είναι η απόρριψή της από τον Πρόεδρο της Κυπριακής Δημοκρατίας και ηγέτη της ε/κ κοινότητας, κ. Αναστασιάδη. Ανάλογη απαίτηση έχουμε και από τον Γ.Γ. του εντολοδόχου των θέσεων και αποφάσεων του Οργανισμού. Η Κυπριακή Δημοκρατία οφείλει να κινηθεί προς κάθε εμπλεκόμενη πλευρά, έτσι ώστε αυτή να είναι η ξεκάθαρη θέση του ΟΗΕ. Αδιάκοπη δράση προς αυτήν την κατεύθυνση θα πρέπει να χαρακτηρίζει τις προσπάθειες Προέδρου και ΥΠΕΞ της Κυπριακής Δημοκρατίας. Στην ίδια κατεύθυνση πρέπει να εργάζεται και η Αθήνα.\nΠέραν της αντιμετώπισης της τουρκικής διχοτομικής πρότασης για δύο κράτη, στόχος παραμένει όπως η Πενταμερής θέσει το ορθό πλαίσιο και την ορθή διαδικασία, ώστε να φθάσουμε σε μια λύση αρχών στο Κυπριακό. Και προϋπόθεση γι΄ αυτό είναι, πέρα από την υπεράσπιση θέσεων αρχής επί της ουσίας, να ακολουθηθεί και μια διαδικασία στην Πενταμερή, προς συζήτηση και των δύο πτυχών του Κυπριακού. Και της εσωτερικής αλλά και της διεθνούς. Δεν μπορεί και δεν πρέπει τα θέματα της διεθνούς πτυχής, δηλαδή ασφάλεια, εγγυήσεις, στρατεύματα, έποικοι να αντιμετωπισθούν ως δευτερεύοντα. Άλλωστε, όταν γίνεται λόγος για κεκτημένο του Κραν Μοντανά, περιλαμβάνεται και αυτό. Η ανάδειξη για πρώτη φορά στο τραπέζι των συνομιλιών της διεθνούς πτυχής του Κυπριακού. Την ίδια ώρα, μέσα από τη διαδικασία της Πενταμερούς, δεν επιτρέπει να τραυματιστεί η οντότητα της Κυπριακής Δημοκρατίας.


Dynafit Enduro 12L Dawn Μπλε, Trekkinn\nΑγοράστε αυτό το προϊόν και κερδίστε 59 CoINNs / $ 0.69\nχρώμα: Quite Shade / Methyl Blue\nDynafit - Ενυδάτωση - Σακίδια\nΠεριγραφή προϊόντος Dynafit Enduro 12L Dawn\nΑναπτύχθηκε σε συνεργασία με τους αθλητές αντοχής παγκόσμιας κλάσης, αυτό το ελαφρύ πακέτο αυξάνει την απόδοση σε υπερβολικές αποστάσεις. Ανατομικές και βιομηχανικές λύσεις δημιουργήθηκαν για την κατασκευή ενός εξαιρετικά τεχνικού και εργονομικού αερόβιου πακέτου ταχύτητας. Το Enduro 12 είναι μια εξαιρετική επιλογή ανάμεσα στους εξειδικευμένους δρομείς υπεραστικών αποστάσεων.\nΠΟΛΛΑ ΧΡΗΣΗ: Τσέπη\n2 SPEEDBOTTLE: Στερέωση\n4WAY: Τέντωμα Mash\n68 Honeycomb Polyester PU\nΑν σας ενδιαφέρει Dynafit Enduro 12L Dawn, θα πρέπει να γνωρίζετε ότι είναι σε απόθεμα και προσφέρονται στην καλύτερη τιμή. Ενυδάτωση προϊόντα από τη μάρκα Dynafit έχουν την υψηλότερη ποιότητα κατασκευής. Dynafit σχεδιάζει αποκλειστικά outdoor προϊόντα που είναι προσαρμοσμένα στις ανάγκες των πελατών. Έτσι, ρίξτε μια ματιά μέσα από τις διαθέσιμες προσφορές και αγοράστε Dynafit Enduro 12L Dawn σήμερα!\nΧαρακτηριστικά Dynafit Enduro 12L Dawn\nΒιωσιμότητα Dynafit Enduro 12L Dawn\nΠραγματικά εντυπωσιασμένος με τα χαρακτηριστικά σχεδίασης - ενσωματωμένη ρίγα για πόλους, ρυθμιζόμενοι ιμάντες ώμου για άνετη εφαρμογή, ενσωματωμένη αδιάβροχη θήκη! Αυτό με εξυπηρέτησε πολύ καλά στα μονοπάτια, φανταστική αγορά.\nDynafit enduro 12 λίτρα\nΥπέροχο προϊόν με πολλές επιλογές αποθήκευσης! Ελαφρώς σφιχτή εφαρμογή!\nΜεγάλη ποιότητα και μικρό βάρος\nΜεγάλο δωμάτιο αλλά μικρό βάρος. Πολλά δωμάτια για να μεταφέρουν το υγρό σας.\nΠρακτικό πακέτο λειτουργίας\nόμορφα φωτεινά χρώματα μαζί με πολλές μικρές τσέπες για χρήσεις πολλαπλών χρήσεων όπως πορτοφόλι, σνακ, γυαλιά ηλίου κλπ. Βρήκα πολύ πρακτική και καλή χρήση της πλαϊνής τσέπης με εύκαμπτο πόλο όπου μπορείτε να κρατήσετε τον πόλο σας κατά τη διάρκεια της διαδρομής / πεζοπορίας χωρίς να το μεταφέρετε πακέτο - μεγάλη ευκολία γρήγορος τρόπος για να αποκτήσετε το πόλο σας εκτός και εκτός δρόμου χωρίς να πάρετε το πακέτο μακριά. επίσης καλό μέγεθος για να τα βάζετε όλα με ένα αδιάβροχο διαμέρισμα\nΧρησιμοποίησα αυτό το σακίδιο πολλές φορές και είναι τόσο λειτουργικό, ελαφρύ και μπορώ να χωρέσω όλα όσα χρειάζομαι. Καλό για τρέξιμο!\nΤέλειο σακίδιο για το μονοπάτι\nΌμορφο σακίδιο που χρησιμοποιείται για τρέξιμο, για μονοπάτι και trekkinn. Παραμένει τέλεια προσκολλημένη στο σώμα, και φαίνεται να φοράει ένα σακάκι που σας ακολουθεί στο τρέξιμο και δεν κινείται. Παρά το πολύ μικρό του μέγεθος, είναι πολύ μεγάλο και μπορεί να χρησιμοποιηθεί και για trekkinn\ndynafit ποιότητα, περιβάλλει, σταθερή, ευρύχωρο .. με λίγα λόγια, ένα εξαιρετικό προϊόν, όπως πάντα!\nΦως και άνετο γιλέκο\nΜου αρέσει αυτό το γιλέκο. Πολύ ελαφρύ και άνετο για ορεινή πορεία.\nΥπάρχουν 12 ικανότητες, αλλά νομίζω ότι θα ταιριάζει περισσότερο. Υπάρχουν 4 θήκες που έχουν ένα μπιμπερό.\nΌμορφο σακίδιο αγώνων για χρήση για τρέξιμο και αγώνες βουνών. Πολύ ελαφρύ και στενό σακίδιο. Είναι λειτουργικό γιατί υπάρχει χώρος για όλα, ακόμα και για τα ξυλάκια\nΕξαιρετικά ωραίο και λειτουργικό σακίδιο αγώνων. Προσκολλάται καλά στο σώμα και είναι πολύ ελαφρύ. Ιδανικό για ορεινά ταξίδια\nΜεγάλο σακάκι / σακίδιο ιδανικό για τρέξιμο και τρέξιμο στα βουνά. Παραμένει προσκολλημένο στο σώμα και είναι πολύ ελαφρύ\nκαλό σακίδιο και αγόρασε με καλή προσφορά\nΘεωρώ ότι αυτό είναι ανώτερο από το UD Mountain Vest και το Salomon Skin Pro 15 από την άποψη της άνεσης. Όχι τόσο ελαφρύ, αλλά μου αρέσει το κλείσιμο του bungee. Οι μπροστινές και οι πλαϊνές τσέπες είναι κάπως περίεργες, αλλά η τσέπη του πόλου πεζοπορίας είναι πολύ χρήσιμη. Χρειάζεστε ένα άλλο στην αριστερή πλευρά, παρακαλώ. Και να απαλλαγείτε από την αποσπώμενη βάση κινητού τηλεφώνου! Τα πίσω διαμερίσματα είναι ευρύχωρα.


ΟΧΙ ΣΤΟ ΑΝΤΙΑΣΦΑΛΙΣΤΙΚΟ ΤΕΡΑΤΟΥΡΓΗΜΑ ΤΗΣ Ν.Δ.\nΜαρτίου 8, 2008 Ιουλίου 22, 2011 protpatek\nΣοκ και δέος προκάλεσαν στους εργαζόμενους οι δηλώσεις του Καραμανλή, για τον περιορισμό των ασφαλιστικών μας δικαιωμάτων.\nΟι δήθεν δεσμεύσεις με τα γνωστά τρία «ΔΕΝ», έγιναν ένα μεγάλο ΝΑΙ σε όλες τις απαιτήσεις του ΣΕΒ και της Ε.Ε. για τον ακρωτηριασμό των ασφαλιστικών μας δικαιωμάτων. Μέσα από την ενοποίηση των ασφαλιστικών ταμείων, την οποία προτάσουν στο όνομα δήθεν της εξυγίανσης των ασφαλιστικών ταμείων, επιβάλλουν:\n●Την αύξηση των γενικών ορίων ηληκίας συνολικά και με ιδιαίτερη σκληρότητα στους νέους και τις γυναίκες.\n●Την μείωση όλων των συντάξεων και ειδικότερα των επικουρικών.\n●Την κατάργηση της πρόωρης συνταξιοδότησης για τις μητέρες με ανήλικα παιδιά.\n●Τον περιορισμό των βαρέων και ανθυγιεινών\n●Την λεηλασία της περιουσίας και των αποθεματικών των ασφαλιστικών ταμείων\n●Τον περιορισμό και υποβάθμιση της υγειονομικής περίθαλψης, μέσα και από την ενοποίηση φορέων υγείας.\nΗ περικοπή των ασφαλιστικών δικαιωμάτων για την οποία πιέζουν Κυβέρνηση-ΣΕΒ και Ε.Ε. δεν είναι μονόδρομος.\nΥπάρχουν λεφτά για να καλυφθούν τα ελείμματα των ταμείων και να διευρυνθούν τα δικαιώματα και οι κατακτήσεις των εργαζομένων. Βρίσκονται στις τσέπες των κεφαλαιοκρατών από την πολυετή ληστεία των αποθεματικών μας μέσα από τον τζόγο του Χρηματιστηρίου χθές και των γαλάζιων ομολόγων σήμερα. Βρίσκονται στα αυξημένα κέρδητου κεφαλαίου από τηνεισφοροδιαφυγή, την ανασφάλιστη εργασία των νέων και των μεταναστών. Στην φορολογική ασυλία των κερδών των Τραπεζών και των Βιομηχάνων. Πρέπει επί τέλους να πούμε ΦΤΑΝΕΙ ΠΙΑ. Ήρθε η ώρα να πληρώσουν επί τέλους τον λογαριασμό αυτοί που θησαυρίζουν και πλουτίζουν από την συνεχή κλοπή του πλούτου που παράγουν οι εργαζόμενοι. Και αυτό το αντϊασφαλιστικό νομοσχέδιο της κυβέρνησης Καραμανλή, μπορεί και πρέπει να έχει την τύχη του αντίστοιχου της κυβέρνησης του ΠΑΣΟΚ και του Γιαννίτση.\nΗ πολύμορφη επίθεση του κεφαλαίου στα δικαιώματα και τις κατακτήσεις των εργαζομένων, μπορεί να ανατραπεί. Μοναδική ελπίδα για αυτό, η ταξική ενότητα των εργαζομένων και ο ανυποχώρητος αγώνας τους. Το δρόμο δείχνουν οι εργαζόμενοι στα λιμάνια, την ΔΕΗ, στην Τράπεζα Ελλάδος και στους ΟΤΑ, με την μαζικότητα και την αποφασιστικότητα που ξεπερνούν την μέχρι τώρα λογική της επετειακής διαχείρισης των αγώνων από την ΓΣΕΕ και την συνδικαλιστική γραφειοκρατία.Ο αυταρχισμός της κυβέρνησης με τις δικαστικές παρεμβάσεις, τους κοινωνικούς αυτοματισμούς και την διατεταγμένη κατασυκοφάντηση των αγώνων από τα ΜΜΕ, μπορεί να τσακισθεί. Πρέπει να συντονισθούν άμεσα οι μαχόμενοι κλάδοι και να αποκτήσει ο αγώνας Πανεργατικό Πανελλαδικό χαρακτήρα. Να ασκήσουμε ενωμένα και αποφασιστικά ένα γενικό πολιτικό εκβιασμό διεκδικώντας:\n●Την απόσυρση του αντιασφαλιστικού τερατουργήματος της Κυβέρνησης και όλων των αντιασφαλιστικών νόμων. Επιστροφή ΟΛΩΝ των κλεμένων στα Ταμεία.\n●Μόνιμη και σταθερή δουλειά για όλους, γενναίες αυξήσεις σε μισθούς , μεροκάματα και συντάξεις. Πλήρης Σύνταξη με τριάντα χρόνια δουλειάς χωρίς όριο ηληκίας. Όρια ηληκίας 58 για τους άνδρες και 55 για τις γυναίκες.\n●Μείωση της εργατικής εισφοράς στην κατεύθυνση κατάργησής της. Διμερής χρηματοδότηση από Εργοδότες και Κράτος. Επέκταση των Βαρέων και Ανθυγιεινών επαγγελμάτων.\n●Μέτρα ελέγχου των τιμών και αντιμετώπιση της ακρίβειας και των ανατιμήσεων.\n●Πάγωμα των Ιδιωτικοποιήσεων, επιστροφή στο Δημόσιο όλων των επιχειρήσεων που ξεπουλήθηκαν.\n●Γενναία αύξηση των κοινωνικών δαπανών για δημόσια και δωρεάν υγεία και παιδεία.\nPrevious ΠΡΩΤΟΒΟΥΛΙΑ ΓΙΑ ΤΗ ΣΥΓΚΡΟΤΗΣΗ E.A.Σ.Ε.\nNext πρωτοβουλία για τη συγκρότηση Πανελλαδικής Ταξικής Ανεξάρτητης Κίνησης στην Ενέργεια


Κουτσομπολιά Archives - Page 5 of 21 - BORO από την ΑΝΝΑ ΔΡΟΥΖΑ - boro.gr\nΑρχική/More/Κουτσομπολιά (page 5)\nΗ Ιρίνα Σάικ χώρισε τον Μπράντλεϊ Κούπερ γιατί είναι… μαμάκιας!\nΟ έρωτας του Μπράντλεϊ Κούπερ και της Ιρίνα Σάικ ολοκληρώθηκε άδοξα διαψεύδοντας όσους μιλούσαν για γάμο μέσα στο καλοκαίρι. Η …\nΤο ίντερνετ ''πέθανε'' τον Παντελή Καναράκη.\nΤο ότι… ζει, κλήθηκε να αποδείξει ο Παντελής Καναράκης, καθώς δημοσιεύματα στο Ίντερνετ ανακοίνωσαν το θάνατό του!\nΡιάνα: Σπάει το ίντερνετ. 1.000.000€ σε «κατεβάσματα» μέσω Tidal και ειδικά το τραγούδι «Work».\nΗ Ριάνα «πουλάει» και αυτό φαίνεται σε ό,τι και αν κάνει…\nΗ Φαίη Σκορδά με τους γιους της και τον κούκλο Μιχάλη Αλεξανδρίδη, τον αγαπημένο της ανιψιό. (Photos)\nΈνα χαλαρό Σαββατοκύριακο μακριά από τις επαγγελματικές της υποχρεώσεις ήταν το προηγούμενο για τηνΦαίη Σκορδά.\nΖιζέλ Μπούνχεν: Γυμναστική με… θέα (Photo)\nΓια να διατηρήσεις έναν τέτοιο σώμα, θέλει γυμναστική και η Ζιζέλ το ξέρει καλά.\nΓια το ατύχημα που παραλίγο να τον οδηγήσει στο θάνατο μιλά σε συνέντευξή του ο Ανδρέας Φουστάνος περιγράφοντας τις δύσκολες στιγμές που …\nΠρώην βουλευτής παντρεύτηκε στις ΗΠΑ τον «ασυμβίβαστο» γιο μεγάλης επιχειρηματικής οικογένειας!\nΓοητευτικός πρώην βουλευτής παντρεύτηκε στις ΗΠΑ τον «ασυμβίβαστο» γιο μεγάλης επιχειρηματικής οικογένειας!


Τραπεζομάντηλο (135x180) Ravelia Fiume 105 Choco\nΚωδικός: 9999990056337 9999990056337\nΤραπεζομάντηλο σε μονόχρωμη καφέ απόχρωση. Το ύφασμα είναι λονέτα Ισπανίας με σύνθεση 50% βαμβάκι-50% polyester βάρους 190 γραμ./τ.μ. και ψηφιακή εκτύπωση. Το ύφασμα της λονέτας θυμίζει το καραβόπανο, είναι δηλαδή στιβαρό και πυκνό, αλλά έχει πιο μαλακή υφή. Το polyester στην σύνθεσή του το καθιστά ανθεκτικό στη χρήση και το πλύσιμο χωρίς να τσαλακώνεται ιδιαίτερα. Προσφέρει ιδιαίτερα όμορφη αισθητική εικόνα όταν στρωθεί στο τραπέζι. Ελληνικής Ραφής.\nΤραπεζομάντηλο (135x240) Ravelia Fiume 105 Choco\nΤραπεζομάντηλο (135x135) Ravelia Fiume 105 Choco\nΔιακοσμητική Μαξιλαροθήκη (45x45) Ravelia Fiume 105 Choco\nΚαρέ Ravelia Fiume 105 Choco\nΤραβέρσα Ravelia Fiume 105 Choco\nΚουρτίνα (300x270) Με Τρέσα Ravelia Fiume 105 Choco\nΚουρτίνα (140x270) Με Τρέσα Ravelia Fiume 105 Choco


(...) Παρελθόν αποτελεί ο πιανίστας Γιώργος Λαζαρίδης για το Μέγαρο Μουσικής Θεσσαλονίκης. Ο καταξιωμένος σολίστας διετέλεσε καλλιτεχνικός διευθυντής επί εννέα χρόνια και παραιτήθηκε μετά την απόφαση του ΥΠΠΟ να προκηρύξει διαγωνισμό για τη θέση του. Ας ευχηθούμε ο νέος διευθυντής να εργαστεί χωρίς πιέσεις και παρεμβάσεις στο δύσκολο έργο του.\n(...) Η Αμερικανίδα συγγραφέας Σίγκριντ Νούνεζ για το βιβλίο της «The Friend» κέρδισε το National Book Award, που απονέμεται κάθε χρόνο στη Νέα Υόρκη. Στο πλαίσιο της τελετής, τιμήθηκε επίσης η Ιζαμπέλ Αλιέντε για τη συνολική προσφορά της. Η Αλιέντε είναι η πρώτη ισπανόφωνη συγγραφέας που λαμβάνει το βραβείο, το οποίο έχει απονεμηθεί, μεταξύ άλλων, στους Τζον Απντάικ, Τομ Γουλφ κ.ά.


Τo Cirque du Soleil στην Ελλάδα | Κάθε Μέρα\nΠέμπτη 25 Φεβρουαρίου, 2021 15:43\nΑρχική Πολιτισμός Τo Cirque du Soleil στην Ελλάδα\nΤo Cirque du Soleil στην Ελλάδα\nΤο Σεπτέμβρη θα έχουμε την ευκαιρία να ζήσουμε τη μοναδική εμπειρία ενός θρυλικού συγκροτήματος στο χώρο του πολυθεάματος ή να πούμε του υπερθεάματος, αφού συνδυάζει τα καλύτερα μαγικά του τσίρκου (χωρίς να ταλαιπωρεί ζώα), θεατρικότητα, την κατάνυξη της μουσικής, του χορού, την αρετή του αθλητισμού.\nΟι 55 καλλιτέχνες (μουσικοί, τραγουδιστές, ακροβάτες, ζογκλέρ, χορευτές, κλόουν κλπ.) που παρουσιάζονται στη σκηνή καταρρίπτουν κάθε φυσικό νόμο, παίζουν με το σώμα τους, τη φωτιά και τον αέρα, αποθεώνουν την έκφραση και την τόλμη, την ακρίβεια και την θεαματικότητα.\nΜέχρι τώρα, οι ΄Έλληνες ζηλεύαμε γιατί το έχουμε παρακολουθήσει μόνο στο Internet ή στο εξωτερικό, και όχι εδώ. Τώρα ήρθε η ώρα μας. Η παράσταση τιτλοφορείται «Alegría» – στα Ισπανικά σημαίνει αγαλλίαση, χαρά, ψυχική ευφορία. Χρησιμοποιείται σε δύσκολους καιρούς θλίψης ή πόνου, δηλώνοντας το γιατρικό. Σε αυτή τη χρονική συγκυρία, είναι μάλλον ένας όρος που πρέπει να αγκαλιάσουμε.\n· 70 τόνοι σκηνικών, ηχητικού και φωτιστικού εξοπλισμού και άλλων μηχανημάτων … αιωρούνται στον αέρα.\n· 22 νταλίκες μεταφέρουν την υλικοτεχνική υποδομή της παράστασης.\n· Την παράσταση υποστηρίζει προσωπικό 120 ατόμων (τεχνικοί, διοικητικοί, γυμναστές-προπονητές, μασέρ, μάγειρες, ράφτες κλπ).\n· Μαγειρεία, ψυγεία, πλυντήρια, στεγνωτήρια, ιατρεία, φαρμακεία, όργανα γυμναστικής, κρεβάτια μασάζ κλπ. μεταφέρονται και στήνονται σε κάθε πόλη.\n· Επί σκηνής παρουσιάζονται 55 καλλιτέχνες (μουσικοί, τραγουδιστές, ακροβάτες, ζογκλέρ, χορευτές, κλόουν κλπ.) που προέρχονται από 15 χώρες.\n· Χρησιμοποιούνται εκατοντάδες χειροποίητα αξεσουάρ (μάσκες, καπέλα, παπούτσια, αντικείμενα).\n· Περισσότερα από 400 χειροποίητα κουστούμια χρησιμοποιούνται στο σόου. Για την κατασκευή τους εργάσθηκαν περίπου 300 τεχνίτες και χρειάσθηκαν για το καθένα περισσότερες από 200 ώρες εργασίας.\n· Τα κουστούμια των πρωταγωνιστών είναι όλα κεντημένα με δαντέλες στο χέρι και διαθέτουν το καθένα περισσότερα από 200 πετράδια. Κάποια από αυτά τα κουστούμια ζυγίζουν έως και 30 κιλά.\n3-9 Σεπτεμβρίου, στο ΟΑΚΑ 3\nΤιμές εισιτηρίων: € 35, 45, 55, 65 και η VIP ζώνη 75. Φοιτητικά και παιδικά εισιτήρια έκπτωση 20% σε όλες τις ζώνες. Ειδικές τιμές για την έκδοση ομαδικών εισιτηρίων.


«Λουκέτο» στο ΕΣΥ: 24ωρη πανελλαδική απεργία των νοσοκομειακών γιατρών την Πέμπτη 21 Οκτωβρίου – Τι διεκδικούν - HEALTHVIEW\n«Λουκέτο» στο ΕΣΥ βάζουν αύριο Πέμπτη 21 Οκτωβρίου οι γιατροί της δημόσιας περίθαλψης στα νοσοκομεία, Κέντρα Υγείας, περιφερειακά ιατρεία και ΕΚΑΒ. Η ΟΕΝΓΕ έχει εξαγγείλει 24ωρη πανελλαδική απεργία, αντιδρώντας στα «προκλητικά, χωρίς ίχνος ντροπής, ψέματα της κυβέρνησης για τη δήθεν ενίσχυση του δημόσιου συστήματος υγείας», όπως χαρακτηρισιτκά αναφέρει.\nΣύμφωνα με την ΟΕΝΓΕ, τα νοσοκομεία, τα Κ.Υ και το ΕΚΑΒ καταρρέουν από τις τραγικές ελλείψεις προσωπικού. Με αποτέλεσμα –σημειώνει – η αναμονή για τα απλά ιατρικά ραντεβού και για τα προγραμματισμένα χειρουργεία φτάνουν και ξεπερνούν σε αρκετές περιπτώσεις το ένα έτος. Ειδική αναφορά κάνει η Ομοσπονδία στις μεταμοσχεύσεις μυελού των οστών. Σύμφωνα με την ίδια, «κινδυνεύουν με διακοπή, όπως στο νοσοκομείο Μεταξά, εξαιτίας της έλλειψης προσωπικού». Μεταξύ των αιτημάτων της απεργίας περιλαμβάνονται:\nΜονιμοποίηση χωρίς όρους και προϋποθέσεις επικουρικών –συμβασιούχων.


Η Black Friday πλησιάζει, η Creative όμως είναι ήδη έτοιμη - Gamelab.gr\nHome/Άρθρα/Η Black Friday πλησιάζει, η Creative όμως είναι ήδη έτοιμη\nGamelab.gr 24/11/2021 10:04 Άρθρα 1 Comment\nΌπως όλοι θα γνωρίζουν, την ερχόμενη Παρασκευή είναι η Black Friday, ένας θεσμός, ο οποίος τα τελευταία χρόνια έχει αρχίσει να γίνεται όλο και περισσότερο γνωστός και στην χώρα μας. Μία μέρα στην οποία, σχεδόν όλες οι εταιρίες, δίνουν τα προϊόντα τους με μεγάλες εκπτώσεις. Κάτι το οποίο φυσικά θα γίνει και φέτος, με τα πορτοφόλια μας να έχουν αρχίσει ήδη την προθέρμανση για να αντέξουν το βάρος της συγκεκριμένης μέρας.\nΦυσικά μια από αυτές τις εταιρίες, είναι και η αγαπημένη μας Creative, η οποία δεν περιμένει τον ερχομό της “Μαύρης Παρασκευής” και έχει αρχίσει ήδη τις εκπτώσεις, οι οποίες θα διαρκέσουν μέχρι και τις 29 Νοεμβρίου.\nΚαι για να σας κάνουμε την ζωή λίγο πιο εύκολη, μαζέψαμε μερικά από αυτά τα προϊόντα για να γλυτώσετε λίγο χρόνο από το ψάξιμο.\nΑκόμα και τώρα, αρκετούς μήνες μετά την κυκλοφορία τους, τα SXFI AIR GAMER θεωρούνται από τα καλύτερα headsets στην κατηγορία τους. Είναι το μικρό παιδί του προηγούμενου SXFI GAMER, προσφέροντας μάλιστα τη λειτουργία Bluetooth 5.0 την οποία δεν είχε το προηγούμενο μοντέλο. Αποτελείται από υψηλής ποιότητας οδηγούς Νεοδυμίου 50 mm, πράγμα που σημαίνει ότι το SXFI AIR GAMER προσφέρει πλούσιες, ζωντανές λεπτομέρειες του ήχου, με εξαιρετική ευκρίνεια και ισχυρό μπάσο για μια εντυπωσιακή εμπειρία που τροφοδοτείται από το Super X-Fi. Η τιμή των SXFI AIR GAMER είναι στα 139,99€, όμως για αυτή την περίοδο θα μπορείτε να βρείτε στην τιμή των 99,99€.\nΕδώ έχουμε μία από τις εξαιρετικές ηχόμπαρες της Creative, την Stage V2, η οποία είναι από τις καλύτερες επιλογές που μπορείτε να κάνετε για να έχετε μια ακουστική εμπειρία που δεν έχετε ξαναζήσει. Συνδυάζοντας καλή ποιότητα ήχου, με ένα αρκετά minimal και κομψό στιλ, είναι ο ιδανικός σύντροφος για να περάσετε ευχάριστα το χρόνο σας βλέποντας μια ταινία με την οικογένεια ή την παρέα σας. Βέβαια, ακόμα κι αν προτιμάτε την “μοναξιά” του αγαπημένου σας παιχνιδιού και πάλι η Stage V2 θα είναι εκεί για εσάς. Για αυτή την βδομάδα λοιπόν, θα μπορείτε να βρείτε την Stage V2 στην τιμή των 89,99€, από τα 109,99€.\nΗ Live! Cam Sync 1080p V2 της Creative, είναι το δεύτερο μοντέλο της σειράς και αν και έχει ελάχιστες διάφορες με τον προκάτοχο της, μπορεί να συναγωνιστεί ανετά με webcams που έχουν την διπλάσια τιμή, καθώς προσφέρει καθαρή εικόνα χωρίς να χρειάζεται δυνατό φωτισμό, αρκετά καθαρό ήχο και δίνει μια άλλη υπόσταση στην φράση, “value for money”, στην τιμή των 59.99€. Που βέβαια, για αυτή τη βδομάδα γίνεται ακόμα καλύτερο αφού μπορείτε να βρείτε την Live! Cam Sync 1080p V2, στην τιμή των 29,99€.\nΤο Trio LS, της σειράς Aurvana, είναι να υψηλής ποιότητας ακουστικό με νέο και «έξυπνο» σχεδιασμό single-driver, που προσφέρει καθαρή απόδοση ήχου, με σαφέστερα υψηλά και βαθύτερα μπάσα, σε σύγκριση με άλλα αναλογικά ακουστικά. Είναι εύκολα στο χειρισμό, με ενσωματωμένο μικρόφωνο και ενσωματωμένο τηλεχειριστήριο, που καθιστούν πανεύκολο για τους χρήστες το να απαντούν σε κλήσεις και να ελέγχουν την αναπαραγωγή μουσικής, όσο συνεχίζουν τις υπόλοιπες ασχολίες τους. Ειδικά τώρα, στην τιμή των 29,99€, από τα 39,99€, είναι ίσως από τις καλύτερες αγορές που μπορείτε να κάνετε.\nΤι να πει κανείς για τα Outlier Air V3 της Creative; Εξαιρετικά καλός ήχος, υποστήριξη της τεχνολογίας Super X-Fi, είναι σαν πούπουλα σε βάρος και φυσικά, είναι ασύρματα. Είναι τα τρίτα ακουστικά της σειράς Outlier Air, και ίσως από τα καλύτερα ασύρματα ακουστικά που μπορεί κανείς να βρει στην τιμή τους. 69,99€, ενώ για αυτή τη βδομάδα θα πέσουν στα 49,99€.\nΈνα ακόμα προϊόν της Creative, το οποίο είναι σχεδιασμένο κυρίως για λύσει τα χέρια αρκετών ατόμων που χρειάζεται να δουλεύουν από το σπίτι και να έχουν συχνές τηλεδιασκέψεις. Τα Chat USB, είναι από τα πιο πρόσφατα headsets της εταιρίας, τα οποία διαθέτουν ενσωματωμένο noise-cancelling μικρόφωνο και λειτουργία περιστροφής σε σίγαση, μαζί με τις λειτουργίες αυτόματης σίγασης και αμφίδρομης ακύρωσης θορύβου του SmartComms Kit. Γενικά, αν χρειάζεται να μιλάτε μέσω τηλεδιασκέψεων, δεν νομίζουμε ότι υπάρχουν καλύτερα ακουστικά που να συνδυάζουν ποιότητα σε τόσο χαμηλή τιμή. Η οποία μάλιστα πέφτει ακόμα περισσότερο εν όψη Black Firday και από 49,99€, πάει στα 34,99€.\nΓια το τέλος, αφήσαμε τα Pebble V3, όπου είναι το απολυτό badget σετ ηχείων, τα οποία θα μπορέσετε να τα χρησιμοποιήσετε σε laptops, desktop, στα smartphone σας και φυσικά σε οποιαδήποτε φορητή συσκευή έχετε, καθώς πέρα από την σύνδεση με το AUX cable, τα Pebble V3 διαθέτουν ενσύρματη συνδεσιμότητα με usb type-C που χρησιμοποιείται και για τροφοδοσία, αλλά και για μετάδοση ήχου από τις συσκευές που το υποστηρίζουν. Εκτός από τον καθαρό και ποιοτικό ήχο τους, ακόμα και σε αρκετά ψηλές εντάσεις, τα ηχεία αυτά χαρακτηρίζονται και από τον σχεδιασμό τους, ο οποίος είναι αρκετά πρωτότυπος και μινιμαλιστικός. Η τιμή τους είναι στα 37,99€, ενώ με την “μαύρη” έκπτωση φτάνει στα 32,99€.\nΑυτές λοιπόν ήταν μερικές από τις δικές μας προτάσεις για την Black Firday. Εννοείται όμως, πως μπορείτε να επισκεφτείτε το επίσημο site της Creative, μέσω του οποίου, ακόμα κι αν δεν ενδιαφέρεστε για κάποιο από τα παραπάνω προϊόντα, σίγουρα θα βρείτε κάτι που θα σας ενδιαφέρει.\nTags Aurvana Trio LS Black Friday Chat USB Creative gamelab gamelab.gr games Live! Cam Sync 1080p V2 Outlier Air V3 Pebble V3 Stage V2 SXFI AIR GAMER\nPrevious Χτίστε τις άμυνες σας και ετοιμαστείτε για ορδές από ζόμπι στα κινητά σας\nNext Το Netflix συνεχίζει δυναμικά την πορεία του στο Gaming\nPingback: Εκπτώσεις εν όψει Black Friday από την CD Media - Gamelab.gr